title: Grand Theft Auto: San Andreas

text: "GTA: San Andreas" herätti runsaasti ennakkokohua pelialueen laajuudellaan ja simulaatiomaisuudellaan. Päähahmoa voi esimerkiksi muokata ulkonäön osalta käymällä kuntosalilla ja ostamalla uusia vaatteita, tatuointeja, koruja ja kampauksia. Huomiota sai myös "Hot Coffee" -modi, jolla sai avattua pelissä olevan pornografisen minipelin. Minipeliä ei ollut tarkoitus olla julkaistussa pelissä, joten Rockstar Games julkaisi erillisen sivun päivitykselle, joka estää minipelin avaamisen.


title: Grand Theft Auto: San Andreas

text: "Grand Theft Auto: San Andreas" on kolmannen persoonan toimintaseikkailupeli. Avoimen pelimaailman johdosta pelaajalla on mahdollisuus tutkia ympäristöä ja valita kuinka pelata peliä. Pelaaja voi päätehtävien lisäksi suorittaa sivutehtäviä, joista saa rahaa käytettäväksi. Pelaaja voi tehdä rikoksia, joista seuraa etsintäkuulutus, jonka aikana poliisit etsivät pelaajaa.


title: Grand Theft Auto: San Andreas

text: Pelissä voi ajaa auton, veneen, helikopterin ja pienlentokoneiden lisäksi polkupyörillä, suurilla lentokoneilla ja junilla. Aiempiin peleihin verrattuna uusia ominaisuuksia ovat muun muassa autojen tuunaaminen, uiminen, sukeltaminen ja laskuvarjohyppääminen. Hahmoa voi muokata ostamalla erilaisia vaatteita, kampauksia, koruja ja tatuointeja. Syöminen lihottaa, liikkuminen kasvattaa lihaskuntoa ja polttaa rasvaa. Hahmo voi oppia uusia taistelutyylejä sekä kehittää ajotaitoa ja lentotaitoa. Kasinoilla voi pelata uhkapelejä, ja muun muassa koripallon ja biljardin pelaaminen on mahdollista.


title: Grand Theft Auto: San Andreas

text: "San Andreasiin" on sijoitettu paljon pelaajille suunnattuja yllätyksiä, niin sanottuja pääsiäismunia (). Näitä ovat esimerkiksi niin sanottujen ”"GTA"-kloonien” eli "Grand Theft Auton" formaattia hyödyntävien pelien esilletuonti. "True Crime" -pelisarjaa pilkataan kaupunkeihin sijoitetuilla mainoskylteillä, joissa näkyy "True Crime" -sarjan logo muokattuna muotoon ”True Grime”. Eräs "San Andreasin" hahmoista pelaa peliä "Driv3r" ja haukkuu muun muassa pelin päähahmon liikkumistyyliä. Kaikki nämä pääsiäismunat eivät ole muita ilmiöitä halventavia, sillä suurin osa on pelialueelle sijoitettuja erikoisia kohteita. Esimerkiksi Angel Pinen roskapöntössä on Vice Cityn karttoja.


title: Grand Theft Auto: San Andreas

text: Epävirallisilla modifikaatioilla voi muokata pelissä esimerkiksi pelaajan hahmoa, ajoneuvoja ja kenttää. Modifikaation avulla peliin on mahdollista saada myös moninpeli. Kahden pelaajan moninpeli on olemassa PlayStation 2 -versiossa valmiina.


title: Grand Theft Auto: San Andreas

text: San Andreasin kuvitteelliseen osavaltioon kuuluu kolme kaupunkia: Los Santos, San Fierro ja Las Venturas. Lisäksi alueella on runsaasti maaseutua ja lukuisia muutaman korttelin kokoisia pikkukyliä. Edellisiin peleihin verrattuna San Andreasin ympäristö on monipuolisempi; alueelta löytyy niin havumetsää, aavikkoa, aurinkorantoja kuin korkeita kukkuloita ja vuoriakin. Varsinaisen pelialueen lisäksi pelaaja vierailee tarinan aikana "Grand Theft Auto III:sta" tutussa Liberty Cityn Marco’s Bistro -ravintolassa.


title: Grand Theft Auto: San Andreas

text: Los Santos on San Andreasin suurin kaupunki. Se perustuu oikeaan Los Angelesin piirikuntaan ja sen kaupunkeihin, kuten Los Angelesiin, Long Beachiin, Inglewoodiin, Beverly Hillsiin, Comptoniin ja Santa Monicaan. Los Santos on täynnä viittauksia Los Angelesin kuuluisiin maamerkkeihin, mukaan lukien Hollywoodin Walk of Fame, Hollywood-kyltti (jonka kirjaimet muodostavat Hollywoodin sijaan sanan Vinewood), Watts Towers, Capitol Tower, U.S. Bank Tower ja Santa Monican kuuluisa laituri. Sen rajoilla sijaitsevat Red County pohjoisessa ja Flint County lännessä. Los Santos on Carl ”CJ” Johnsonin kotikaupunki, jonne CJ palaa asuttuaan viisi vuotta Liberty Cityssä. Iso osa Los Santosista on riistettyä ja rikollisten hallitsemaa esikaupunkialuetta, mutta kaupungin pohjoisosasta löytyy myös rikasta ja hyvinvoivaa aluetta Vinewoodin ympäriltä. Toinen iso kappale Los Santosia käsittää kauppoja, ja Central Business District sisältää muutaman pilvenpiirtäjän. Siitä on myös tullut koti joillekin venäläisille Neuvostoliiton hajottua.


title: Grand Theft Auto: San Andreas

text: San Fierro on San Andreasin pienin kaupunki, joka perustuu San Franciscon kaupunkiin, viittauksilla kahteen Firth of Forth -siltaan Edinburghissa, Skotlannissa. San Fierron katukuvaan kuuluvat myös raitiovaunut, joilla matkustaminen ei kuitenkaan ole mahdollista. San Fierro sijaitsee San Andreasin läntisessä osassa. Kaupungista etelään sijaitsee valtava Mt. Chiliad ja pieni Whetstone Countyyn kuuluva kaupunki Angel Pine. Kaupungista pohjoiseen puolestaan sijaitsee meren toisella puolella pieni kaupunki Bayside.


title: Grand Theft Auto: San Andreas

text: Las Venturas on San Andreasin toiseksi suurin kaupunki, joka sijaitsee aavikkoseudulla, perustuen Nevadassa sijaitsevaan Las Vegasiin. Las Vegasin tapaan Las Venturas on uhkapelikaupunki, jossa on isoja kasinoja kuten The Camel’s Toe, The Four Dragons Casino, Caligula’s Palace, Casino Floor, Starfish Casino ja Casino Royale.


title: Grand Theft Auto: San Andreas

text: Carl ”CJ” Johnson on pelin päähenkilö. Pelaaja ohjaa Carl Johnsonia, tuttujen kesken ”CJ”:tä.


title: Grand Theft Auto: San Andreas

text: Konstaapeli Frank Tenpenny on korruptoitunut poliisi, joka on jengiongelmiin erikoistuneen C.R.A.S.H.-yksikön johtaja. Hän on pelin ensisijainen vihollinen. Tenpenny tekee poliisin työtänsä laittomin keinoin ja pyrkii myös pitämään elintapansa salassa. Hänellä on kaksi alaista, Eddie Pulaski ja Jimmy Hernandez, jotka pyörivät samanlaisissa piireissä.


title: Grand Theft Auto: San Andreas

text: Melvin ”Big Smoke” Harris on jäsen Grove Street Families -jengissä ja kuuluu sen OG:hen.


title: Grand Theft Auto: San Andreas

text: Sean ”Sweet” Johnson on Carlin vanhempi veli, joka on Crips-jengiä muistuttavan Grove Street Familiesin johtaja.


title: Grand Theft Auto: San Andreas

text: Cesar Vialpando on Carlin siskon Kendlin poikaystävä ja Varrios Los Aztecas -jengin johtaja.


title: Grand Theft Auto: San Andreas

text: Wu Zi Mu , joka tunnetaan ystävien kesken nimellä ”Woozie”, on Mountain Cloud Boys Triadsin sokea johtaja.


title: Grand Theft Auto: San Andreas

text: Carl ”CJ” Johnson palaa Los Santosin kaupunkiin, San Andreaksen osavaltioon viiden vuoden jälkeen Liberty Citystä kuultuaan äitinsä kuolemasta veljeltään Sean "Sweet" Johnsonilta. Carlia seuraavat korruptoituneet poliisit Frank Tenpenny, Eddie Pulaski ja Jimmy Hernandez, jotka lavastavat hänet syylliseksi kollegansa murhaan. Tämän seurauksena hänellä ei ole asiaa Los Santosin kaupungin ulkopuolelle, ilman että hän joutuu poliisin, FBI:n ja armeijan jahtaamaksi. Carl palaa kotiinsa Grove Streetillä ja tapaa vanhat parhaat kaverinsa, Sweetin, Big Smoken ja Ryderin, jotka kaikki kuuluvat Grove Street -katujengiin. Carlin siskolla, Kendl Johnsonilla, on latino poikaystävä Cesar Vialpando. Cesar tutustuttaa CJ:n lowrider-kulttuuriin ja autokisoihin. Aikansa jengiään edustettuaan Carlille selviää Cesarin kautta, että Big Smoke ja Ryder ovat vastuussa hänen äitinsä kuolemasta. Lisäksi selviää, että Big Smoke ja Ryder myyvät huumeita ja ovat kompuksessa Frank Tenpennyn kanssa. Pulaski pidättää Sweetin, ja tämä joutuu vankilaan.


title: Grand Theft Auto: San Andreas

text: Big Smoke ja Ryder liittoutuvat Grove Streetin vihollisjengin Ballasin kanssa ja valtaavat Los Santosin. Kaupungin kadut täyttyvät liikkuvilla huumeilla ja Tenpenny vie Carlin maaseudulle.


title: Grand Theft Auto: San Andreas

text: Maaseudulla Carl tekee yhteistyössä Cesarin serkun Catalinan kanssa ryöstöjä kerätäkseen rahaa. Voitettuaan ajokisan Catalinaa vastaan CJ saa palkinnoksi autotallin San Fierrosta, jonne hän perustaa autokorjaamon yhdessä Cesarin, Kendlin ja uuden tuttavuutensa "Totuuden" (the Truth) kanssa saadakseen elantonsa. San Fierrossa Carl kohtaa "Loco"-rikollisjärjestön (Loco Syndicate), joka on Ryderin ja Big Smoken huumeiden välittäjä ja auttaa Woozie-nimistä sokeaa keräilyesinekaupan omistajaa. Carl soluttautuu järjestöön ja tunnistaa sen johtajan, Mike Torenon. Hän tappaa järjestön muut johtajat ja olettaa myös Mike Torenon kuolleen.


title: Grand Theft Auto: San Andreas

text: Toreno kuitenkin ottaa Carliin yhteyttä ja tapaa hänet aavikolla, lähellä Las Venturasin kaupunkia. Toreno paljastaa olevansa hallituksen agentti ja lupaa Sweetin vapautuvan, jos Carl auttaa häntä hämäräperäisissä operaatioissa. Carl matkustaa Las Venturasiin, jossa Woozie pyytää hänet kumppanikseen Four Dragons -kasinoon. Kasinolla on ongelmia Las Venturasta hallitsevien mafiaperheiden kanssa. Carl auttaa Woozieta suunnittelemaan mafian kasinon ryöstön ja ansaitsee mafian luottamuksen tekemällä useitä töitä mafian johtajalle, Salvatore Leonelle. Ryöstö onnistuu ja Woozien jengi Triad saa jalansijan Las Venturasissa. Carl kohtaa myös häpäistyn räppärin Madd Doggin ja pelastaa hänet itsemurhayritykseltä. Kiitollisena Madd Dogg pyytää Carlia managerikseen, kun hän palaa kuntoutuksestaan.


title: Grand Theft Auto: San Andreas

text: Tenpenny lähettää kumppaninsa Pulaskin tappamaan Carlin ja hävittämään heistä informoineen Hernandezin ruumiin. Carl jahtaa ja tappaa Pulaskin.


title: Grand Theft Auto: San Andreas

text: Madd Dogg palaa kuntouksesta ja Carl palaa Los Santosiin auttamaan häntä aloittamaan musiikkiuransa uudelleen. Toreno pyytää Carlia tekemään yhden viimeisen palveluksen, vakoilulaivojen tuhoamisen, ja lopulta vapauttaa Sweetin. Carl auttaa Sweetiä valtaamaan takaisin Grove Street -jengille alueita. Tenpennyä vastaan nostetaan useita syytteitä, mutta ne pudotetaan todisteiden puutteessa.


title: Grand Theft Auto: San Andreas

text: Tenpennyn syytteiden pudottua Los Santosin asukkaat mellakoivat. Mellakoiden seurauksena Carl löytää ja tappaa Big Smoken. Tenpenny varastaa Big Smoken rahat, mistä seuranneen jahdin seurauksena hän kuolee pudottuaan sillalta varastamallaan paloautolla. Sen jälkeen Carl heiluttaa kättään Tenpennyn pään päällä ja sanoo "See you around, officer."


title: Grand Theft Auto: San Andreas

text: Yksi uuden ajan "Grand Theft Auto "-pelien tavaramerkeistä ovat radiokanavat, jotka ovat kuunneltavissa miltei kaikissa siviiliajoneuvoissa koko pelisarjassa. "Grand Theft Auto: San Andreasissa" soivat seuraavat kuvitteelliset radiokanavat:Vuonna 2011 peliä oli myyty maailmanlaajuisesti 27,5 miljoonaa kappaletta.


title: Kosmos-rakettiperhe

text:
Kosmos () on neuvostoliittolaisten ja venäläisten kantorakettien perhe, johon kuuluvat Kosmos-1, Kosmos-3, Kosmos-3M ja Kosmos-3MU -raketit. Ne perustuvat neuvostoliittolaiseen keskimatkan ohjukseen, jonka nk. GRAU-tunnus on 8K65. Sen kehitti Mihail Jangel.
__notoc__
Ukrainan neuvostotasavallassa toiminut KB Južnoje-suunnittelutoimisto kehitti tämän kantoraketin 1960-luvun alussa. Kaksivaiheisen 65S3-kantoraketin esisuunnittelu oli valmis huhtikuussa 1961.


title: Kosmos-rakettiperhe

text: Ensimmäinen vaihe oli R-14-ohjuksen rakettimoottori, toinen vaihe S3 suunniteltiin erikseen Kosmos-kantorakettia varten.


title: Kosmos-rakettiperhe

text: Kantoraketti otettiin käyttöön vuonna 1961 Meteor-, "Strela"- ja "Ptšela"-satelliittien laukaisua varten. OKB-586 suunnitelutoimisto valitsi vuonna 1962 raketin valmistajaksi OKB-10-tehtaan, joka toimi Krasnojarskin aluepiirissä Itä-Siperiassa. Paikka tunnetaan nykyisin Železnogorskina.


title: Kosmos-rakettiperhe

text: 18. elokuuta 1964 ensimmäinen 65S3-testiraketti vei Baikonurin kosmodromilta kolme koesatelliittia avaruuteen. Vuoteen 1968 mennessä oli Baikonurista tehty 14 Kosmos-raketin laukaisua. 15. toukokuuta 1967 alkoivat Kosmos-3M-rakettien koelaukaisut Plesetskin kosmodromilta. Hyötykuormana oli Kosmos-158-tietoliikennesatelliitti. Kantoraketti pystyi viemään avaruuteen jopa kahdeksan pientä satelliittia. Vuonna 1970 Kosmos-3M-kantoraketin tuotanto siirtyi PO Poljot-yhtiölle, joka toimii Siperian Omskissa. 26. tammikuuta 1973 tehtiin ensimmäinen Kosmos-3M-laukaisu Kapustin Jarista.


title: Kosmos-rakettiperhe

text: Raketeilla kuljettiin avaruuteen Tselina-O- (elektroninen tiedustelu), Strela 1M, 2M (sotilaallinen tietoliikenne) ja Tsiklon-satelliitteja (sotilaallisia paikannus- ja tietoliikennesatelliitteja), Taifun-1 ja 2-satelliitteja (joita käytettiin puolustuksen tutkien kalibrointiin ja maaleiksi avaruusaseille) ja "Tsikada"-navigaatiosatelliitteja.


title: Kosmos-rakettiperhe

text: 26. heinäkuuta 1973 tankattu Kosmos-3M räjähti Plesetskin kosmodromin laukaisualustalla 133 tappaen yhdeksän ihmistä.


title: Kosmos-rakettiperhe

text: 1. tammikuuta 1996 mennessä oli laukaistu yhteensä 389 Kosmos 3-rakettia, Näistä 366 oli onnistunutta laukaisua. Sittemmin laukaisujen määrä on noussut yli 400:aan.


title: Kosmos-rakettiperhe

text: Vuonna 2010 Venäjän avaruusvoimat ilmoitti luopuvansa Kosmos-3M-kantorakettien tuotannosta.


title: Vakkajuhlat

text: Vakkajuhlat, vakat eli Ukon vakat olivat itämerensuomalaisissa yhteisöissä pitäjän tai yhden tai useamman kyläyhteisön järjestämät uskonnolliset pidot. Inkeroisten keskuudessa näitä juhlia kutsuttiin nimityksillä "vakkove", "vakkova" ja "vakkue".


title: Vakkajuhlat

text: Vakat pidettiin joissain tapauksissa hiisissä eli pyhissä lehdoissa. Vakkajuhlissa ilmeisesti alun perin uhrattiin vakallinen hyödykkeitä, mahdollisesti ainakin ruokaa, ja juotiin pitoja varten valmistettua pyhitettyä olutta. Vakkajuhliin saattoi eri kuvausten mukaan kuulua myös muita toimituksia, esimerkiksi polvistuminen kehään tai rituaalista tanssimista.


title: Vakkajuhlat

text: Vakkojen järjestäminen arvottiin usein alueen isäntien kesken. Vakkajuhlien järjestäminen oli kunnia-asia. Pitoihin ei tuotu omia eväitä, vaan ruoan ja juoman järjesti juhlan pitäjä. Vakkajuhlia tai joitakin niistä kutsuttiin Ukon vakoiksi, sillä niissä palvottiin Ukko ylijumalaa, jotta hän tekisi suotuisia ilmoja. Ukon vakat –nimistä juhlaa on voitu viettää arvioiden mukaan 25. toukokuuta. Ukon vakkoja vietettiin ainakin kevätkylvön yhteydessä sään parantamiseksi. Ukon vakkoihin kerrotaan liittyneen veden pirskottamista ja loitsun luku, ilmeisesti tarkoituksena saada aikaan sadetta.


title: Vakkajuhlat

text: Ukon vakoissa juotiin ilmeisesti erityinen malja olutta. Tätä voitiin sanoa vakan juomiseksi tai Ukon maljaksi. Malja saatettiin juoda myös esimerkiksi juhannuksena.


title: Vakkajuhlat

text: Ensimmäinen tunnettu kirjallinen maininta Ukon maljan juomisesta on vuosien 1542–1547 väliltä, jolloin Savon läänin talonpoikia sakotettiin näiden juotua ”Thorille”. (Käräjäpöytäkirjassa ruotsiksi ”Thordns gilde”). Ukko samaistettiin skandinaaviseen ukkosenjumalaan ruotsinkielisissa pöytäkirjoissa.


title: Vakkajuhlat

text: Ensimmäisen suomenkielinen kirjallinen maininta Ukon vakoista on vuodelta 1548 suomen kirjakieltä kehittäneeltä Mikael Agricolalta.[viite] Myöhemmin, vuonna 1551 Agricola julkaisi Dauidin Psalttarin, jonka esipuheessa oli runomuotoinen luettelo vanhoista suomalaisista jumalista. Tässä yhteydessä hän mainitsi Ukon vakat uudelleen. Hänen mukaansa kevätkylvön yhteydessä juotiin Ukon Malja, ja siitä juopuivat varsinkin naiset. Sitten tehtiin häpeää. Tekstiä on tulkittu siten, että jumalatkin rakastelivat. Näillä menoilla Agricolan mukaan saatiin sadetta ja hyvä ilma. Alkuperäinen teksti sanoo näin:


title: Vakkajuhlat

text: "”Ja quin Kevekylvö kylvettin silloin ukon malja jootijn. Sihen haetin ukon wacka nin joopui Pica ette Acka. Sijtte paljo Häpie sielle techtin quin seke cwltin ette nechtin. Quin Rauni Ukon Naini härsky jalosti Ukoi pohjasti pärsky. Se sis annoi Ilman ja WdhenTulon.” "


title: Vakkajuhlat

text: Tietoja vakkojen juomisesta (ruotsiksi "dricka wackor") on myös vuosilta 1648 ja 1679 Sulkavalta. Vuonna 1667 Hauholla merkittiin käräjäpöytäkirjoihin juodun ”Thorille”. Samalla kerrotaan myös maljan juontiin liittyvästä rituaalista. Eräs talonpoika oli käynyt keräämässä kylän taloista olutta. Kylän väki kokoontui järven rannalle, ja kaikki lankesivat polvilleen piiriin. Pitojen johtaja seisoi järvessä vyötäisiin asti ja loitsusi ”pyhää Ukkoa ilman isää” suomaan sadetta. Samalla hän heitti vettä ilmaan ja joi maljan. Kyläläiset palasivat koteihinsa puroa pitkin, heitellen vettä toistensa päälle.


title: Vakkajuhlat

text: Kuopiossa vuonna 1670 kirjoitettiin (suomeksi) kirkolliseen pöytäkirjaan, että Pielisen ja Iisalmen pitäjissä suurin osa väestä ei pidä syntinä esi-isiensä taikamenoja, kuten Ukon vakkoja.


title: Vakkajuhlat

text: Tietoja Ukon vakoista on vielä 1800- ja 1900-luvuiltakin, mutta 1900-luvun tiedot voivat olla kertomuksia vanhemmista ajoista. 1852 kirjoitti Eero Salmelainen, että Rautalammella kahdella kylällä oli tapana järjestää yhteiset Ukon vakat, joihin osallistuivat kaikki kyläläiset. Poikkeuksena muihin kuvauksiin tässä mainitaan myös uhratun eläin, lammas, joka juhlissa syötiin.


title: Vakkajuhlat

text: Samuli Paulaharju kirjoitti 1910 Kurkijoella pidettävistä Ukon vakoista. Nämä juhlat pidettiin keväällä, kun oli kuivaa. Juhlat pidettiin jossakin kylän taloista. Juhliin tulivat kaikki kyläläiset. Ulos vietyjen pöytien ääressä syötiin juhlaruokia ja juotiin olutta, joka oli siunattua ja taikamenoin valmistettua. Rukoiltiin, että jumala antaisi hyvän ilman. Juhlien lopuksi arvottiin, mikä talo saa juhlat pidettäväkseen seuraavana vuonna.


title: Vakkajuhlat

text: Suomalainen folk metal –yhtye Korpiklaani on tehnyt kappaleen nimeltä Ukon Wacka. Se kertoo vakkajuhlista ja löytyy vuonna 2011 julkaistulta levyltä nimeltä Ukon Wacka. Kappaleella vierailee laulajana Tuomari Nurmio.


title: Makedonialaissodat

text: Rooman valtakunta kävi Makedoniaa vastaan neljä sotaa joita kutsutaan makedonialaissodiksi.


title: Makedonialaissodat

text: Ensimmäinen makedonialaissota käytiin vuosina 215 eaa. — 205 eaa. Makedonian kuningas Filippos V hyökkäsi Rooman liittolaisia vastaan toisen puunilaissodan aikana. Sota loppui Rooman kannalta epätavallisesti koska Filipposta ei kukistettu lopullisesti ja hän sai pitää suuren osan valtaamistaan alueista.


title: Makedonialaissodat

text: Toinen makedonialaissota käytiin 200 eaa. — 196 eaa. Rooma kukisti Makedonian täydellisesti.


title: Makedonialaissodat

text: Kolmas makedonialaissota käytiin 171 eaa. — 168 eaa. Filippoksen kuoltua hänen poikansa Perseus yritti nousta roomalaisia vastaan. Sodan jälkeen Makedonia jaettiin neljään pienempään Rooman hallintaan kuuluvaan alueeseen.


title: Makedonialaissodat

text: Neljäs makedonialaissota käytiin 150 eaa. — 148 eaa. Makedonia nousi viimeisen kerran kapinaan Andriskoksen johdolla. Hän väitti olevansa Perseuksen poika. Andriskoksen kukistamisen jälkeen Makedoniasta tehtiin lopullisesti Rooman provinssi.


title: Aratos

text: Aratos (, n. 315/310 eaa. — 240 eaa.) oli antiikin kreikkalainen runoilija. Hän oli tunnettu teknisestä runoudestaan, joka käsitteli astrologiaa ja sääilmiöitä.


title: Aratos

text: Aratos oli kotoisin Soloista, Kyproksen saarelta. Hän vietti aikaa Egyptissä Ptolemaios II Filadelfoksen hovissa ja Syyriassa Antiokhos I:n hovissa. Hänen ensisijainen suojelijansa oli kuitenkin Makedonian kuningas Antigonos II Gonatas, jonka voitosta kelttejä vastaan vuonna 277 eaa. Aratos sepitti runon. Hän kuoli Pellassa, Makedonian kuningaskunnan pääkaupungissa.


title: Aratos

text:
Aratoksen pääteos on "Fainomena" ("Ilmiöt"), jossa on puettu Eudoksos Knidoslaisen teoksia runomuotoon. Se käsittää 1154 heksametrisäettä, ja luettelee taivaankappaleiden nimet ja liikkeet, ja erilaisten sääilmiöiden merkitykset. Sisällön pääpaino on teknisissä asioissa, mutta poikkeamat myytteihin ovat yleisiä. Toinen puolisko, joka käsittelee sääilmiöitä, on kiertänyt myös nimellä "Diosemeia" ("Merkit Zeukselta"), mutta se ei ollut alun perin erillinen.
Aratos oli hyvin suosittu hellenististen runoilijoiden keskuudessa, mukaan lukien Theokritos, Kallimakhos ja Leonidas Tarentumilainen. Suosio siirtyi roomalaisten runoilijoiden keskuuteen, mukaan lukien Ovidius ja Vergilius. Latinankieliset versiot käänsivät tunnettu reetori Cicero, keisarillista sukua ollut Germanicus, ja vähemmän tunnettu Avienus.


title: Aratos

text: "Fainomenasta" tunnetaan 27 eri kommentaariota, sitä ovat kommentoineet mm. Theon Aleksandrialainen, Akhilleus Tatios ja Hipparkhos Nikealainen. Arabiankielisen käännöksen teki 800-luvulla kalifi Al-Ma'mun.


title: Aratos

text: Aratos kirjoitti myös paljon muita runoja, joista monet olivat myös luonteeltaan astronomisia tai teknisiä. Nykyajan tutkijat väittelevät paljon siitä, olivatko Aratoksen teokset antiikin aikana todellakin pelkästään ylistyksen kohteena.


title: Aratos

text: Aratos on Epimenideen ohella ainoa antiikin kreikkalainen runoilija, jonka teokseen viitataan myös "Raamatussa", "Uudessa testamentissa". "Apostolien teoissa" apostoli Paavali pitää puhetta Areiopagilla, Ateenassa. Hän haluaa vedota kreikkalaisiin kuulijoihin, ja vetoaa siksi heidän omien runoilijoidensa kirjoittamiin teksteihin:


title: Aratos

text: Jakeen 28 loppu on lainaus "Fainomenan" säkeestä 1-5:


title: Aratos

text: Apostolien tekojen mukaan Paavalin yleisönä on ennen kaikkea stoalaisia ja epikurolaisia filosofeja. Aratoksen katsotaan olleen jossain määrin stoalainen. Stoalaiset kannattivat suhteellisen perinteistä jumalakuvaa ja ajatusta siitä, että jumala huolehtii maailmasta. Tämän seurauksena he olivat yhteiskunnassa arvostettuja. Epikurolaiset taas kiistivät jumalien osallistumisen maailman toimintaan ja kaiken tarpeen palvella heitä, ja heitä pidettiin jossain määrin epäilyttävinä, jopa ateistisina, vaikka heidän näkemyksensä on lähinnä deismiä.


title: Aratos

text: Monet teologit katsovat, että Paavali halusi vedota nimenomaan stoalaisiin ja osoittaa sillä tavalla, ettei hän saarnaa täysin vieraita oppeja ja että hän on jossain määrin samaa mieltä kuin he, jotta evankeliumin sanoman kertominen sujuisi myöhemmin helpommin. Jotkut ovat myös esittäneet, että Paavali halusi vertautua jopa Sokrateehen, koska 1) kummatkin kiertelivät kaduilla puhumassa kaikkien kanssa, ja 2) kumpaakin syytettiin vieraiden jumalien levittämisestä. Modernit teologit ovat kuitenkin sitä mieltä, että kyseinen "Apostolien tekojen" osa on vain kirjoitettu Paavalin matkakertomuksen pohjalta, ja tällaiset dramaattiset aspektit on lisätty jälkikäteen ikään kuin mausteeksi.


title: Kraftwerk

text: Kraftwerk () on Düsseldorfista Saksasta kotoisin oleva yhtye, joka on vaikuttanut suuresti elektronisen musiikin kehitykseen ja suosioon. Yhtye hyödynsi ensimmäisten joukossa ja omaperäisellä tavalla monia elektronisen musiikin tuottamisessa käytettyjä tekniikoita ja laitteita, jotka ovat sittemmin levinneet laajaan käyttöön. Samoin Kraftwerkin tyyli, jossa elektroninen äänimaisema yhdistetään yksinkertaisiin tanssimusiikille tyypillisiin rytmeihin, on ollut myöhemmän konemusiikin perustavimpia innoituksen lähteitä.


title: Kraftwerk

text: Alun perin yhtyeen nimi oli Organisation, ja jo silloin siihen kuuluivat Kraftwerkin johtohahmot Florian Schneider ja Ralf Hütter. Vuosina 1974–1986 tehdyillä levyillä mukana olivat myös Karl Bartos ja Wolfgang Flür. He jättivät yhtyeen lopulta tuskastuttuaan työskentelyn hitauteen. Joillakin levyillä Bartoksen ja Flürin rooliksi on merkitty vain ”sähköiset lyömäsoittimet” (ennen rumpukoneita elektronisten rumpuäänien aikaansaanti oli monimutkaista).


title: Kraftwerk

text: Kraftwerkin sanoitukset käsittelivät nykyaikaista eurooppalaista elämää ja varsinkin tekniikkaa. Sanoitukset ovat hyvin yksinkertaisia, ja aiheeksi on näyttänyt kelpaavan mikä tahansa alusrakenteen osa, tekninen koje tai muu nykyelämän ilmiö. Osalle kappaleista on vaikea antaa muuta tulkintaa kuin tekniikan romantisoitu kuvaaminen, mutta toisinaan on nähtävissä myös tekniikan mahdollisuuksien epäilyä ja nykymaailman ilmiöiden ironisointia.


title: Kraftwerk

text:
Kraftwerk oli eräs ensimmäisistä, ellei jopa ensimmäinen yhtye, joka käytti monissa kappaleissaan pelkästään elektronisia instrumentteja ja ääniä. Lauluäänen muokkaaminen vocoderiksi kutsutun laitteen avulla oli yksi merkittävä väline Kraftwerkin levyjen äänimaiseman luomisessa.
Flüria ei ole merkitty musikaalista roolia.
Kaikki yhtyeessä olleet jäsenet vuosina 1974-2003.
Kaikki yhtyeessä olleet jäsenet vuosina 1974-2003.


title: Kraftwerk

text: Yhtye tuli kuuluisaksi "Autobahn"-levyn myötä vuonna 1974. Levyn A-puolen täyttävästä nimikkoraidasta miksattiin muutaman minuutin pituinen single-versio, joka saavutti menestystä listoilla. Kappaleessa on varsin yksinkertainen melodia, jota tuetaan paikoin myös akustisilla soittimilla. Levyn B-puolella oli kokeellisempaa musiikkia, jossa melodia oli jätetty vähemmälle. Seuraavana vuonna ilmestyi "Radio-Aktivität", joka oli vielä edeltäjäänsä elektronisemman kuuloinen, koska yhtye jätti nyt akustiset soittimet kokonaan pois. Kyseinen levy voidaan nähdä kaksi teemaa sisältävänä teema-albumina, joka käsittelee toisaalta radioa ja toisaalta radioaktiivisuutta. Merkittävä käänne oli seuraava levy, vuoden 1977 "Trans-Europa Express", jossa diskomusiikille tyypillinen monotoninen rytmi yhdistyi syntetisaattorilla tehtyihin melodioihin. Kappaleen nimiraidalla melodia oli jätetty varsin vähiin, ja se ennakoi vahvasti myöhempää teknomusiikkia. Afrika Bambaataan kappale Planet Rock sämpläsi rankasti Trans Europe Expressiä ja muodostui hiphopin kanssa rinnakkain kehittyneen electron kulmakiveksi.


title: Kraftwerk

text: Seuraavaksi ilmestynyt levy, "Die Mensch-Maschine" (1978), jatkoi tasaisten rytmien linjalla. Levy tunnetaan esimerkiksi singlenä julkaistusta kappaleesta ”Das Modell”, jonka sanat käsittelevät ironiseen sävyyn valokuvamallia, sekä kappaleesta ”Die Roboter”, jossa ”robotit” laulavat vocoder-äänellä. Parin vuoden tauon jälkeen vuonna 1981 ilmestyi levy "Computerwelt", jonka teemana olivat tietokoneet. Edeltäjiensä tavoin levy esitteli joukon elektronisiin äänimaisemiin liittyviä uudennuksia, jotka muut musiikin tuottajat omaksuivat.


title: Kraftwerk

text: Vuonna 1983 Ralf Hütter loukkaantui pyöräilyonnettomuudessa ja suunniteltu "Techno Pop" -niminen levy jätettiin julkaisematta. Vuonna 1986 julkaistiin vihdoin seuraava levy "Electric Café". Se oli kuitenkin pettymys monille, sillä Kraftwerk vaikutti menettäneen kekseliäisyytensä eikä levyn elektroninen popmusiikki ollut enää aikaansa edellä. Tuon levyn jälkeen julkaistiin 1991 vanhojen kappaleiden remiksauksia sisältänyt "The Mix", ja lähes vuosikymmenen kestäneen tauon jälkeen ilmestyi vuoden 2000 maailmannäyttelyä varten tehty single, "Expo 2000". Vuonna 2003 ilmestyi myönteiset arvostelut saanut albumi "Tour de France Soundtracks". Ranskan ympäriajokilpailu eli Tour de France täytti tuolloin 100 vuotta.


title: Kraftwerk

text: Vuonna 2004 yhtye toteutti varsin mittavan maailmankiertueen Euroopan ja parin muun maanosan eri kaupungeissa. Vuonna 2005 julkaistu live-kokoelma "Minimum-Maximum" sisälsi saumattomaksi kokonaisuudeksi miksattua materiaalia tuolta kiertueelta.


title: Kraftwerk

text: Yhtye on pitkistä levytystauoistaan huolimatta tehnyt usein kiertueita, jotka ovat ulottuneet eri mantereille. Kraftwerk toimi edelläkävijänä myös tietokonegrafiikan käyttämisessä esityksiensä taustalla. Yhtyeen lavaesitykset koostuvat lähinnä graafisista esityksistä yhtyeen jäsenten seisoessa lähes liikkumattomana pöytien äärellä kontrolloiden erilaisia sekvenssereitä, jotka ohjaavat esitystä. 1970-luvulla lavalla oli myös mukana oikea auto, jolla aikaansaatiin ”Autobahn”-kappaleen aloittava autonkäynnistysääni.


title: Kraftwerk

text: Florian Schneider ei ole esiintynyt vuoden 2006 jälkeen. Ralf Hütterin mukaan hän keskittyy esiintymisten sijaan muihin hankkeisiin. Vuodesta 2008 Schneiderin tilalla lavalla on esiintynyt yhtyeen videoteknikko Stefan Pfaffe. 21. marraskuuta Schneiderin ilmoitettiin eronneen yhtyeestä. Eroaminen vahvistettiin tammikuussa 2009.


title: Kraftwerk

text: Kraftwerk on esiintynyt Suomessa neljästi: Helsingin Kulttuuritalolla 18. lokakuuta 1991 , Helsingin Jäähallissa 6. helmikuuta 2004, Flow Festivalin yhteydessä Helsingin Suvilahdessa 13. elokuuta 2009 ja Finlandia-talossa 15. helmikuuta 2018. Yhtye esiintyi Flow Festivalilla toisen kerran 11. elokuuta 2013.Vuosien 1977–1991 albumeista on olemassa erikseen saksaksi ja englanniksi lauletut painokset. Levyjen molemmat painokset ovat olleet levityksessä Suomessa. Vuoden 1975 levyllä, "Radio-Aktivität", eri painosten välillä on eroa vain kansikuvissa, ja levyllä lauletaan sekaisin molempia kieliä. Vuoden 1986 "Electric Café" -albumista on olemassa myös espanjankielinen painos.


title: Ulysses-aurinkoluotain

text: Ulysses oli ESAn ja NASAn yhteinen luotainhanke, joka tutki Aurinkoa. Se on saanut nimensä Odysseuksen mukaan (). Ulysses on miehittämätön luotain, ja se suunniteltiin tutkimaan Aurinkoa kaikilla leveysasteilla. Se kiersi aluksi Jupiterin kautta, jonka painovoima auttoi luotaimen saamisessa Aurinkoa kiertävälle radalle, jonka kaukaisin kohta on Jupiterin etäisyys.


title: Ulysses-aurinkoluotain

text: Koska Ulyssesin rata kulki poissa Aurinkokunnan ratatasosta, sillä voitiin havainnoida myös Aurinkokunnassa olevia, muista tähtikunnista tai tähtienvälisestä avaruudesta peräisin olevia materiahiukkasia. Suurin osa havaituista hiukkasista oli 0,05-0,5 mikrometrin kokoisia, mutta myös usean mikrometrin kokoisia havaittiin. Luotaimen havaintolaitteet mittasivat hiukkasten massoja, kokoja ja lentosuuntia.


title: Ulysses-aurinkoluotain

text: Ulysseuksen taustalla oli aiottu suurempi amerikkalais-eurooppalainen Auringon napojen tutkimushanke, "International Solar Polar Mission" (ISPM). ESAn ja NASAn kummankin oli tarkoitus rakentaa oma avaruusluotain, mutta NASAn rahoitus 1970-luvulla sitoutui valtaosin avaruussukkulan kehitystyöhön, ja NASAn osuus tästä hankkeesta karsiutui. Ulysseksella on monia NASAn rahoittamia hyötykuormalaitteita, ja se laukaistiin NASAn avaruussukkulalta. Luotaimen mukana oli instrumentteja, jotka pystyivät tutkimaan kenttiä, hiukkasia ja avaruuspölyä.


title: Ulysses-aurinkoluotain

text: Luotain piti laukaista vuonna 1986 avaruussukkulalta, mutta 28. tammikuuta Challenger-sukkula tuhoutui, joten laukaisu viivästyi vuoteen 1990.


title: Ulysses-aurinkoluotain

text: Laukaisu tapahtui 6. lokakuuta 1990 avaruussukkula Discoveryllä (STS-41). Luotain teki Jupiterin ohilennon 8. helmikuuta 1992 450 000 km:n etäisyydellä. Tällöin luotain poistui ekliptikan tasosta ja siirtyi kohti Auringon naparataa. Vuosina 1992–1998 luotain kiersi Auringon. 1998–2003 luotain kiersi Auringon toisen kerran. Moneen kertaan jatkettu tehtävä päättyi 30. kesäkuuta 2009.


title: Aarre

text: Aarre on kätketty varasto rahaa tai kalleuksia. Kun entisaikaan kertyi rikkauksia, ne piti usein kätkeä. Kätkeminen oli luonnollinen ratkaisu, sillä pankkilaitosta ei ollut ja arvometallien, korujen ja jalokivien arvo ei juurikaan vaihdellut. Rikkaudet piilotettiin usein yhteen paikkaan, joskus linnan aarrekammioon, joskus taas maastoon tai talojen rakenteisiin. Monien aarteiden omistajat kuolivat ja veivät mukanaan tiedon aarteensa sijaintipaikasta. Myös Suomessa monien nykyaikana löytyneiden aarteiden synty selitetään siten, että omistaja on kätkenyt ne vainon uhatessa ja lähtenyt pakoon, mutta ei ole koskaan tullut takaisin.


title: Aarre

text: Kansanperinteessä on kaikkialta maailmasta säilynyt kertomuksia aarteista. Useissa kertomuksissa aarteet liittyvät kummitteluun tai muihin arvoituksellisiin ja salaperäisiin asioihin, joskus taas täysin historiallisiin tosiseikkoihin. Haamu, henki tai lohikäärme saattaa vartioida aarretta. Aarteen vartija saattoi asettaa tehtävän, joka löytäjän piti ratkaista saadakseen aarteen. Aarre on usein kätketty huolella esimerkiksi luolaan, kiven alle tai maahan. Suomalaisessa kansanperinteessä tunnetaan esimerkiksi padan sisällä haudattuja raha-aarteita, joiden yllä paloivat virvatulet.


title: Radiometri

text: Radiometri on vastaanotin, jolla mitataan antennin välittämä signaali ja erotetaan se taustakohinasta. Se on passiivinen laite, eli se mittaa esimerkiksi maanpinnan lähettämää sähkömagneettista säteilyä. Termi ei viittaa radioaaltoihin.


title: Radiometri

text: Ensimmäisillä radiometreillä mitattiin kirkkaan valon säteilyn voimakkuutta. Tässä kokeessa radiometri oli laakeroitu metallilevy, joka oli lasisessa tyhjiöastiassa. Metallilevyn toinen puoli oli himmeä ja toinen hiottu kirkkaaksi. Tuleva säteily laittoi levyn pyörimään ja pyörimisnopeudesta saatiin mitattua säteilyn teho.


title: Radiometri

text: Dicke-tyyppinen radiometri tuli käyttöön radioastronomiassa.


title: Radiometri

text: Nykyisin mittaus tehdään elektronisella radiometrillä pääosin infrapuna-aallonpituusalueella ja mittauskohde on lämpösäteily.


title: Radiometri

text: Radiometrillä voidaan mitata esimerkiksi meren lämpösäteilyä, ts. tällöin saadaan selville pinnan lämpötila. Meren terminen säteily ulottuu aallonpituusalueessa infrapunasta mikroaaltoihin. Täten sen lämpötila voidaan mitata millä tahansa aallonpituudella. Pitkät aallonpituudet läpäisevät pilviä parhaiten, joten se on eniten käytössä satelliiteissa. Mikroaaltoradiometrien ongelmana on se, että muun muassa meren aallokko ja suolaisuus vaikuttavat mittaustulokseen.


title: Radiometri

text: Meren väriä mittaavat radiometrit toimivat näkyvän valon ja lähi-infrapunan aallonpituusalueella. Ne ovat monikanavaisia, ja kukin kanava on kapea. Yhdistämällä monta kanavaa saadaan tietoa muun muassa meressä olevasta materiasta. Tällaisten radiometrien paikkaresoluutio on huono, kilometrien luokkaa. Meren väri kertoo esimerkiksi planktonista, liuenneista aineista sekä öljypäästöistä. NASA:n radiometrejä ovat esimerkiksi AVHRR (Advanced Very High Resolution Radiometer) ja ATSR (Along Track Scanning Radiometer), joilla lämpötila saadaan mitattua 0,5 K:n tarkkuudella.


title: Sandaali

text: Sandaali on yleensä koroton, avoin jalkine, jossa on vain pohja ja kiinnityshihnat jalan päällä. Sandaalit jättävät suurimman osan jalasta paljaaksi (erityisesti varpaat). Sandaaleita käytetään erityisesti lämpimissä maissa ja muuallakin kesäisin, jolloin sää on lämmin. Sandaaleita on monia erilaisia, ja niiden pohja voi olla valmistettu esimerkiksi korkista, puusta, kumista tai nahasta. Kiinnityshihnat voivat kulkea joko isovarpaan ja etuvarpaan välistä tai koko jalkapöydän yli. Jalkineessa voi olla myös kiinnitysremmi kantapään ympäri.


title: Sandaali

text: Sandaaleja ovat käyttäneet niin egyptiläiset, japanilaiset kuin Lähi-idän kansatkin. Lännessä sandaalien käyttö yleistyi 1940-luvulla. Aluksi sandaalit olivat lasten jalkineita, mutta ne yleistyivät pian myös aikuisilla. Egyptiläisillä oli tapana piirtää pahimman vihollisensa kuvan sandaalinsa pohjaan, jotta vihollinen liiskautuisi jokaisella otetulla askeleella.


title: Sandaali

text: Sandaletti on sandaalin juhlavampi, korollinen muoto.


title: Luonto vastaan kasvatus

text: Luonto vastaan kasvatus () on yhteiskuntatieteissä käytetty vastakkainasettelu, jolla pyritään ilmentämään kiistaa siitä, mikä määrä ihmisen käyttäytymisestä on selitettävissä synnynnäisillä biologisilla ominaisuuksilla kuten geeneillä ja mikä puolestaan kulttuurilla ja kasvatuksella.


title: Luonto vastaan kasvatus

text: Yhdysvaltalaiset tutkijat Jerome Barkow, Leda Cosmides ja John Tooby ovat väittäneet että puhtaan sosiologinen katsantokanta perustuu usein niin kutsuttuun yhteiskuntatieteiden standardimalliin, jonka mukaan biologian vaikutus on joko olematon tai kulttuurin myötä painunut niin olemattomaksi, ettei sitä tarvitse noteerata millään tapaa ihmisen toimintaa selitettäessä. Usein kulttuuri ja syyt ovat yhteiskuntatieteiden standardimallin mukaan täysin tulkinnanvaraisia.


title: Luonto vastaan kasvatus

text: Evoluutiopsykologia ja muut biologiasta ammentavat tutkimussuuntaukset taas ehdottavat, että koska ihmisen käyttäytymiselle voidaan asettaa myös tieteellisen teorian kriteerit täyttäviä, falsifioitavia selityksiä, olisi järkevää selittää niillä se, mikä voidaan, ja jättää loput kulttuurin tehtäväksi. Heidän mukaansa yhteiskuntatieteet voisivat luopua yhä enemmän tulkinnanvaraisuudestaan ja pyrkiä konsilientisti yhdistämään eri yhteiskuntatieteiden haarat niin kutsuttuun integroituun kausaalimalliin (IKM).


title: Luonto vastaan kasvatus

text: IKM:n mukaan biologia ja geenit determinoivat ihmisen kognitiiviset taidot ja "taulun", jolle kulttuuri kirjoitetaan. Kuitenkin ihmisen aivot toimivat modulaarisesti, eikä esimerkiksi oppiminen ole mitään yleistä tiedon imemistä, vaan erityisten asioiden erilaista omaksumista – esimerkiksi kielen, moraalin tai matemaattisten laskutoimitusten opettelemiseen käytetään hyvin erilaisia mekanismeja ihmisen aivoissa. Toisaalta esimerkiksi lukeminen on biologisesti näkökyvyn ja kielen moduulien aikaansaannos.


title: Luonto vastaan kasvatus

text: Täten IKM-näkemyksen mukaan luonto determinoi sen, miten kasvatus omaksutaan ja miten kulttuuri kehittyy, mutta toisaalta kulttuurikin vaikuttaa luontoon.


title: Yhteiskuntatieteiden standardimalli

text: Yhteiskuntatieteiden standardimalli (YSM) on niin sanotun Santa Barbaran koulukunnan evoluutiopsykologien esittämä nimitys teoreettiselle paradigmalle, jonka he väittävät olevan perusta suurimalle osalle yhteiskuntatieteistä. John Tooby ja Leda Cosmides väittävät kirjassaan "The Adapted Mind", että standardimallin teoriat olettavan mielen sisällön rakentuvan enimmäkseen oppimisen kautta. Toobyn ja Cosmidesin kannattaman näkemyksen mukaan mielen sisältö ja rakenne aiheutuu huomattavasti enemmän evolutiivisista sopeumista. Santa Barbaran koulukunta puolustaa voimasta adaptationismia.


title: Vladimir Žirinovski

text: Vladimir Volfovitš Žirinovski (, s. 25. huhtikuuta 1946) on venäläinen äärikansallinen poliitikko, duuman jäsen ja Venäjän liberaalidemokraattisen puolueen (LDPR) perustaja ja johtaja. Žirinovski on liberaalidemokraattisen puolueen ehdokkaana presidentinvaaleissa 2018.


title: Vladimir Žirinovski

text: Vladimir Volfovitš Žirinovski syntyi Almatyssa perheensä kuudentena lapsena 1946. Hänen isänsä oli Volf Eidelstein, huonekalutehtailija ja paikallisen juutalaisyhteisön johtaja. Hänen äitinsä oli Aleksandra Makarova. Muutama kuukausi Vladimirin syntymän jälkeen Volf Eidelstein muutti Varsovan kautta Israeliin, jossa hän kuoli liikenneonnettomuudessa vuonna 1983.


title: Vladimir Žirinovski

text: Žirinovski käytti vuoteen 1964 asti isänsä sukunimeä. Aiemmin hän kielsi juutalaisen taustansa, joskus taas syntyperästään kysyttäessä hän on sanonut olevansa äitinsä puolelta venäläinen ja isänsä puolelta juristi ("juristi" voi myös tarkoittaa juutalaista, koska se on ollut melko yleinen ammatti juutalaisten keskuudessa). Sittemmin hän on myöntänyt asian ja käynyt isänsä haudalla Israelissa.


title: Vladimir Žirinovski

text: Žirinovski opiskeli kieliä, erityisesti turkkia Moskovan yliopistossa. Hän työskenteli pitkään KGB:ssä ja aloitti 1980-luvulla oikeustieteen opinnot.


title: Vladimir Žirinovski

text: Vuonna 1990 Žirinovski oli mukana perustamassa Venäjän liberaalidemokraattista puoluetta. Hän sai 7,8 prosenttia äänistä kesäkuun 1991 presidentinvaalissa ja jäi kolmanneksi. Joulukuun 1993 duuman vaaleissa Žirinovskin puolue sai lähes neljänneksen äänistä. Joulukuussa 1995 se sai enää 11,18 prosenttia äänistä.


title: Vladimir Žirinovski

text: Vuoden 1996 presidentinvaalissa Žirinovski sai kahdeksan prosenttia äänistä. Boris Jeltsin patosi Žirinovskin patrioottista kannatusta liittoutumalla kenraali Aleksandr Lebedin kanssa.


title: Vladimir Žirinovski

text: Žirinovski pääsi presidenttiehdokkaaksi kolmatta kertaa vuoden 2000 presidentinvaalissa. Keskusvaalilautakunta oli aluksi hylännyt hänen ehdokkuutensa epäselvyyksien vuoksi. Vaalissa hän sai 2,72 prosenttia äänistä.


title: Vladimir Žirinovski

text: Joulukuun 2003 duuman vaaleissa Žirinovskin puolue sai 11,45 prosenttia listavaalin äänistä, mutta koska sillä ei ollut yhtään paikkaa alueiden enemmistövaaleista, se sai vain kahdeksan prosenttia paikoista. Näin sen ryhmä kutistui 18 edustajan kokoiseksi. Žirinovski julisti haastavansa Vladimir Putinin vuoden 2004 presidentinvaaleissa. Hän kuitenkin taipui Putinin kansansuosion edessä, perui haasteen ja tuki puolueensa ehdokasta Oleg Malyškinia.


title: Vladimir Žirinovski

text: Žirinovskia on pidetty värikkäänä kansallismielisenä oikeistopoliitikkona. Hän pitää Neuvostoliiton perustamista laittomana, ja on vaatinut Venäjän rajojen palauttamista vuoden 1900 tilaan. Tämä on herättänyt hämmennystä mm. Suomessa. Žirinovskin puoluetoimiston seinälle on ripustettu kartta, jossa entisen Neuvostoliiton alueet on merkitty Venäjään kuuluviksi ja värilliseksi ja muut ulkomaat harmaalla. Suomi on värillinen, mutta kartassa on raja maiden välillä. Hän on myös sanonut uneksivansa päivästä, jolloin Venäjän sotilaat voivat pestä saappaansa Intian valtameren lämpimissä vesissä.


title: Vladimir Žirinovski

text: Vuonna 2007 Žirinovski sanoi haastattelussa, ettei sotaa olisi syttynyt eikä rajaa sen jälkeen siirretty, jos Suomi olisi itsenäistynyt laillisesti Venäjästä, eikä olisi tukenut Leniniä ja lokakuun vallankumousta. Žirinovski lupasi myös palauttaa Viipurin Suomelle, jos tulee valituksi presidentiksi. Tosin vuonna 2015 hän on sanonut että Suomen pitäisi palata osaksi Venäjää. Tätä hän perustelee sillä että Suomen itsenäistyminen tapahtui hänen mielestä laittomasti. Hän kannattaa myös kansanäänestyksen järjestämistä entisissä neuvostomaissa Venäjään liittymisen puolesta.


title: Vladimir Žirinovski

text: Žirinovski oli hyvissä väleissä Irakin entisen johtajan Saddam Husseinin kanssa ja Yhdysvaltain senaatin tutkimusten mukaan hän hyötyi 8,7 miljoonaa Yhdysvaltain dollaria vuosina 1997–2002 YK:n ruokaa-öljystä-ohjelmasta.


title: Vladimir Žirinovski

text: Žirinovski syytti toukokuussa 1994 herjauksesta Hufvudstadsbladetia loukkaavasta kirjoituksesta ja Ruotsalaista teatteria sen siteeraamisesta. Jutun kirjoittajaa Jutta Zilliacusta hän vaati rangaistavaksi kunnianloukkauksesta.


title: Vladimir Žirinovski

text: Žirinovski on herättänyt huomiota myös poikkeuksellisella käyttäytymisellään. Hän on esiintynyt usein julkisesti humalatilassa ja esimerkiksi vuoden 1995 presidentinvaaliväittelyssä hän paiskasi vedet Boris Nemtsovin kasvoille suorassa televisiolähteyksessä. Žirinovski on sittemmin juhlinut tapauksen vuosipäivää appelsiinimehunheittokilpailulla. 2012 hän aiheutti skandaalin kutsumalla suosittua venäläistä pop-diivaa Alla Pugatšovaa prostituoiduksi tv-ohjelmassa.


title: Vladimir Žirinovski

text: 1995 Venäjällä alettiin myydä Žirinovskaja ("Žirinovskin vodka") -nimistä vodkaa. Sen valmisti rjazanilainen tislaamo. Tuotteella oli tarkoitus rahoittaa presidentinvaalikampanjaa. Pullon hinta oli 18 000 silloista inflaatioajan ruplaa, mikä vastasi noin neljää Yhdysvaltain dollaria. Rjazanin tislaamo sai tuotteesta 3 000 ruplaa ja tuotteen vähittäishinta oli kolminkertainen muihin vastaaviin kioskeissa myytäviin vodkiin. Žirinovskajan etiketissä Vladimir Žirinovski esiintyy korkea talvilippalakki päässään.


title: Vladimir Žirinovski

text: Žirinovski uhkaili duuman lehdistötilaisuudessa Itä-Ukrainan kriisin aikaan vuonna 2014 raskaana olevaa Russia Todayn toimittajaa ja kehotti alaistaan raiskaamaan tämän. Toimittaja yritti kysyä onko tämä kaavaillut vastavuoroisia pakotteita Ukrainaa kohtaan. Tapausta pidettiin törkeänä, sillä Žirinovski kehotti avoimeen väkivaltaan duuman seinien sisällä.


title: Blind Guardian

text: Blind Guardian on melodista power metallia soittava yhtye, joka aloitti toimintansa 1980-luvun puolivälissä Krefeldissä, Saksassa. Yhtyeeseen kuuluvat laulaja Hansi Kürsch, kitaristit Marcus Siepen ja André Olbrich sekä rumpali Frederik Ehmke. Bassoa soittaa Oliver Holzwarth ja koskettimia Michael Schüren, mutta he eivät ole yhtyeen virallisia jäseniä.


title: Blind Guardian

text: Kuoroilla ja erilaisilla tehosteilla luodaan spektaakkelimaisen esityksen tuntua. Lisäksi Blind Guardianista tyylistä voi löytää tiettyjä progressiivisuuden aineksia. Blind Guardianin tyylilajiksi voi myös määritellä jotain väliltä power-/folkmetal. Tyyliä voisi myös pitää fantasiametallina sanoitusten aihepiirien vuoksi. Yhtye on muun muassa tehnyt J. R. R. Tolkienin "Silmarillioniin" perustuvan konseptialbumin.


title: Blind Guardian

text: Hansi Kürsch ja Andre Olbrich perustivat Blind Guardianin esiasteen, Lucifer’s Heritage -kelttimetallibändin, vuonna 1984 Krefeldissä, Saksassa. Se julkaisi kaksi demoa vuosina 1985 ja 1986. Vuonna 1987 yhtye teki levytyssopimuksen No Remorse Records -levy-yhtiön kanssa saatuaan haalittua kokoonpanon, joka tulisi pysymään seuraavat 18 vuotta. Nimi Lucifer’s Heritage päätettiin vaihtaa, koska yhtye halusi karsia sen tuomat satanismiepäilyt ja ottaa etäisyyttä kuvitelmiin black metal -yhtyeestä. Blind Guardian oli valmis julkaisemaan debyyttialbuminsa.


title: Blind Guardian

text:
"Battalions of Fear" julkaistiin vuonna 1988. Albumi oli tyyliltään speed metalia ja thrash metalia, jossa oli paljon vaikutteita Helloweenilta. Albumilta puuttuu vielä paljon elementtejä, jotka ovat sittemmin muodostuneet Blind Guardianin musiikin tärkeiksi määrittäjiksi.
Yhtyeellä oli läheiset välit Helloweeniin, ja seuraavana vuonna julkaistulla kakkosalbumilla, "Follow the Blindilla" (1989), vierailee Helloweenin perustaja Kai Hansen. Toisella pitkäsoitolla on selvästi edeltäjäänsä enemmän thrash metal -vaikutteita.


title: Blind Guardian

text:
Yhtye alkoi jo lähestyä ominta maaperäänsä, ja "Tales from the Twilight World" (1990) keräsi massoittain uusia faneja. Tyyli oli vaihtunut melodisemmaksi ja eeppisemmäksi, klassisen musiikin vaikutteineen ja kuoro-osuuksineen. Sävellykset olivat monimutkaisempia, ja nopeus vähäarvoisempi tekijä.
Varsinainen läpimurtoalbumi "Somewhere Far Beyond" (1992) vei bändin kansainvälisille myyntilistoille. Kriitikot pitävät albumia yhtenä power metallin merkkipaaluista. Albumi sisältää muun muassa valtavan suosion saaneen kappaleen ”The Bard’s Song (In the Forest)” sekä coverin Queenin, jota Blind Guardian pitää eräänä merkittävimmistä vaikuttajistaan, kappaleesta ”Spread Your Wings”. Keikkoja alettiin tehdä kotimaan ulkopuolelle, muun muassa Japaniin, jossa yhtye pääsi esiintymään 4000 katsojan edessä. Tästä konsertista taltiointiin ensimmäinen live-albumi, "Tokyo Tales" (1993).


title: Blind Guardian

text: Tokyo Talesin julkaisun jälkeen Blind Guardian siirtyi Tanskaan äänittämään seuraavaa studioalbumia mm. Metallican tuottajana mainetta niittäneen Flemming Rasmussenin kanssa. Tuloksena syntyi vuonna 1995 julkaistu "Imaginations from the Other Side", joka astui jälleen askeleen mutkikkaampaan ja melodisempaan suuntaan unohtamatta kuitenkaan yhtyeen speed metal -juuria. Samoihin aikoihin Imaginations-kiertueen kanssa bändi julkaisi kokoelmatyyppisen levyn "The Forgotten Tales" (1996), joka sisälsi covereita sekä akustisia versioita yhtyeen omasta tuotannosta. Vuonna 1997 Blind Guardian ryhtyi työstämään toistaiseksi kuuluisinta levyään "Nightfall in Middle-Earthia" (1998). Solistin roolin ohella myös bassokitaraa soittanut Hansi Kürsch luopui levyn äänitysten alkaessa basson soitosta, koska halusi keskittyä täysipainoisesti hiomaan lauluaan. Yhtye palkkasi Oliver Holzwarthin soittamaan levyn bassoraidat ja Holzwarth soittaakin bassoa jokaisella myöhemmällä Blind Guardian-albumilla sekä keikkailee yhtyeen mukana. "Nightfall in Middle-Earth" on konseptialbumi, joka käsittelee J. R. R. Tolkienin "Silmarillion"-eeposta. Tyylillisesti "Nightfall in Middle-Earth" siirtyi edeltäjäänsä voimakkaammin eeppiseen, orkesterimaiseen tyyliin.


title: Blind Guardian

text: Vuonna 2000 alkoivat jälleen uuden albumin äänitykset. Tällä kertaa albumin nimi, "A Night at the Opera", lainattiin Queenilta ja tuottajaksi tuli Charlie Bauerfeind. Levyn hiomiseen käytettiin jopa yhtyeen omalla mittapuulla huikeat 14 kuukautta. Leijonanosa ajasta ja rahasta meni 14-minuuttiseen Troijan sodasta kertovaan kappaleeseen, singlenäkin julkaistuun ”And Then There Was Silenceen” (2001). Albumi julkaistiin lopulta maaliskuussa 2002, neljä vuotta edellisen "Nightfall in Middle-Earthin" jälkeen. Albumi jakoi vahvasti mielipiteitä, toisten pitäessä sitä ylituotettuna ja liian mahtipontisena floppina, kun taas toiset nostivat levyn yhtyeen aikaisempien huippujen joukkoon. Levyä seuranneelta kiertueelta äänitettiin ensin yhtyeen toinen livealbumi "Live" (2003) ja sitten kiertueen huipentaneelta kaksipäiväiseltä Blind Guardian Open Air -festivaalilta yhtyeen ensimmäinen DVD "Imaginations through the Looking Glass" (2004), joka nousi Suomen musiikki-DVD-listalla sijalle seitsemän. Tämä jäi yhtyeen alkuperäisen rumpalin Thomen Stauchin viimeiseksi julkaisuksi Blind Guardianin kanssa, sillä seuraavana vuonna hän erosi yhtyeestä 18 vuoden jälkeen.


title: Blind Guardian

text:
Stauchia paikkaamaan hankittiin Frederik Ehmke, jonka ensimmäinen julkaisu yhtyeen riveissä oli vuoden 2006 albumi "A Twist in the Myth". Levy oli huomattavasti edeltäjäänsä yksinkertaisempi ja suoraviivaisempi teos, koska yhtye oli huomannut "A Night at the Operan" sävellysten olleen vaikeita sovittaa keikoilla esitettäviksi. "A Twist in the Myth" kävi julkaisuviikollaan Suomen virallisen albumilistan sijalla 30. Albumin tuotti jo kahdella edellisellä levyllä mukana ollut Charlie Bauerfeind. Ennen seuraavan levyn äänitystä yhtye teki kappaleen "" -videopeliin. Kappaleen muokattu versio julkaistiin myös yhtyeen albumilla "At the Edge of Time" (2010). Kyseisen albumin tuottajana jatkoi edelleen Bauerfeind, mutta tyylillisesti yhtye onnistui sekoittamaan onnistuneesti kaikkien aikakausiensa elementtejä aina speed metal -juurista "A Night at the Operan" orkesteripaisutteluihin asti. Tällä kertaa orkesteriosuudet olivat FILMharmonic Orchestra Praguen soittamia, eivätkä enää koneella ohjelmoituja sampleja, kuten "A Night at the Operalla". "At the Edge of Time" nousi Suomen albumilistalla sijalle 18.
Yhtye on julkaissut kaksi demoa nimellä Lucifer’s Heritage, ja Hansi Kürsch on julkaissut kaksi levyä yhteistyössä Iced Earthin kitaristin Jon Schafferin kanssa; näiden yhteistyöstä syntynyt yhtye on nimeltään Demons & Wizards.


title: Tabula rasa

text: Tabula rasa (latinaa), suom. tyhjä taulu on käsitys, jonka mukaan ihminen syntyy "pää täysin tyhjänä", ja ihmisen identiteetti rakentuu täysin syntymän jälkeisten kokemuksien pohjalta.


title: Tabula rasa

text: John Locken empirismissä tyhjällä taululla tarkoitetaan tietoteoreettista ajatusta siitä, että ihmiset tulevat maailmaan ilman synnynnäisiä prosessointisääntöjä havaintomaailmalle. Ymmärrys muodoista, väreistä, kausaliteetista tai moraalista syntyy puhtaasti kokemusten ja havaintojen perusteella. Näin ollen ihmisellä ei ole synnynäistä apriorista tietoa.


title: Tabula rasa

text: Myöhemmin yhteiskuntatieteissä tyhjän taulun idea on myös ymmärretty niin, että ympäristö determinoi melko pitkälle henkilön identiteetin rakentumisen.


title: Tabula rasa

text: Lapsi tabula rasana: Kun lapsi syntyy, hänen henkiset ja fyysiset ominaisuutensa sekä aistinsa olivat vielä melko kehittymättömiä, mutta ne kehittyivät ympäristövaikutteiden ja kokemusten kautta.


title: Ihmisluonto

text: Ihmisluonto tarkoittaa käsitystä, että on olemassa kaikille ihmisille yhteinen olemus.


title: Jänis (täsmennyssivu)

text: Jänis voi tarkoittaa seuraavia asioita:


title: Eliö

text: Eliö eli organismi on erotettavissa oleva olio, jossa täyttyvät elämän tunnusmerkit: itsenäisyys, vastaaminen ärsykkeisiin, moduulirakenne, kasvu, mukautuvuus, aineenvaihdunta, ja kyky lisääntyä. Eliö koostuu tyypillisesti yhdestä tai useammasta solusta, joissa on sama perintöaines, dna. Kaikki tunnetut eliöt rakentuvat orgaanisista yhdisteistä.


title: Eliö

text: Eliöiden varhainen kehityshistoria on hämärän peitossa, mutta evoluutiobiologisissa teorioissa otaksutaan, että ne olisivat syntyneet Maan alkumerissä tai vulkaanisissa lähteissä yli kolme miljardia vuotta sitten. Aikojen kuluessa eliökunta olisi monipuolistunut ja kehittynyt evoluution myötä.


title: Eliö

text: Eliökunta (Biota) on yhteisnimitys kaikille eliölajeille ja -luokille. Se jakaantuu kolmeen domeeniin, joista aitotumaisten domeeni jakaantuu edelleen kuntiin. Kuntia on vallalla olevan käsityksen mukaan 4-6. Domeeni on taksonomian korkein ryhmä.


title: Eliö

text: Virukset eivät ole yksiselitteisesti eliöitä, sillä isäntäsolujensa ulkopuolella ne ovat elottomia partikkeleja.


title: Proton

text: Proton () on venäläinen kantoraketti, joka kehitettiin Neuvostoliitossa 1960-luvun alussa. Sen ensimmäinen laukaisu kantorakettina tapahtui 16. heinäkuuta 1965. Protonin pohjalta on tehty uusia versioita: Proton-K, jonka ensilento oli 10. maaliskuuta 1967 ja Proton-M, jonka ensilento oli 7. huhtikuuta 2001.


title: Proton

text: Helmikuussa 1962 käydyssä Neuvostoliiton rakettitekniikan hallinnon johdon kokouksessa Vladimir Tšelomei esitteli raketin ylisuurena mannertenvälisenä ydinohjuksena nimikkeellä UR-500. Tämän esikehitys oli tehty suunnittelutoimistossa ilman puolustusministeriön valtuutusta. Sen jatkokehitys tapahtui Hrutševin pojan painostuksesta Dimitri Ustinovin tahtoa vastaan.


title: Proton

text: Vuosien 1965 ja 1970 välillä käyttöön otettu Vladimir Tšelomein kehittämä raskas kantoraketti Proton oli hyvin epäluotettava. Raketin kehitys liittyi Neuvostoliiton kuuohjelmaan ja aikaan, jolloin eri rakettitehtaiden välinen kilpailu markkinaosuuksista Neuvostoliitossa oli kovaa myös poliittisena pelinä. Kehityksensä aikana se kilpaili N1-kantoraketin kanssa Neuvostoliiton suunnitteleman miehitetyn kuulennon kantoraketista 1970-luvun alkuun asti.


title: Proton

text: 1970-luvulta lähtien Proton on ollut yksi kaikkein luotettavimmista kantoraketeista. 1960-luvun puolivälin jälkeen sillä on tehty 355 laukaisua, joista yli 96 % on onnistunut.


title: Proton

text: Proton laukaisi Neuvostoliiton kuualukset. Saljut-avaruusasemat laukaistiin (tyhjänä) Protonilla, kuten myös Mir-avaruusaseman ydin. Sillä on laukaistu luotaimia kohti Kuuta, Marsia ja Venusta.


title: Proton

text: Sen pääkäyttö on Venäjän GEO-kiertoradan satelliittien laukaisu. Sillä on viety mm. ISS-avaruusaseman ensimmäiset Zarya- ja Zvezda-moduulit.


title: Proton

text: Venäläisen Hrunitševin, joka valmistaa raketit, ja amerikkalaisen Lockheed Martinin yhteisyritys International Launch Services (ILS) markkinoi Protonia Yhdysvalloissa. Näitä lännen kaupallisia laukaisuja on tehty vajaat 60.


title: Proton

text: Kantoraketti pystyy laukaisemaan LEO-radalle noin 20 000 kg hyötykuorman.


title: Proton

text: Protonin ajoaine on epäsymmetrinen dimetyylihydratsiini (UDMH) ja typpitetraoksidi. Neuvostoliittolainen rakettisuunnittelija Sergei Koroljov kutsui tätä ajoainetta "saatanalliseksi myrkyksi", koska ne ovat hyvin myrkyllisiä, syövyttäviä ja karsinogeenisia. Nämä ajoaineet kuitenkin palavat kosketuksessaan toisiinsa ilman sytytintä, joka yksinkertaistaa rakettimoottoria. Ne voidaan varastoida pitkiä aikoja normaalissa lämpötilassa toisin kuin esimerkiksi nestemäinen vety. Ajoaineita kutsutaankin "varastoitaviksi" (storable).


title: Proton

text: Proton laukaisuja on tehty 355 kappaletta, ohessa engl. Wikipediasta käännetty puutteellinen taulukko.


title: Skunkit

text: Haisunäädät eli skunkit (heimo "Mephitidae") ovat keskikokoisia, tyypillisesti musta-valkoturkkisia nisäkkäitä. Ne ovat tunnettuja pahanhajuisesta nesteestä, jota ne käyttävät kemiallisena aseena ollessaan uhattuna. Niitä tavataan Pohjois-, Keski- ja Etelä-Amerikassa. Skunkkeja pidetään toisinaan lemmikkeinä.


title: Skunkit

text: Kesytetyt skunkit saattavat olla turkkinsa väriltään paitsi musta-valkoisia, myös beigejä, ruskeita, harmaita tai vastaavia. Kooltaan skunkit ovat 40–70 senttimetriä pitkiä ja painavat 0,5–3 kilogrammaa.


title: Skunkit

text: Yhdysvalloissa ja Euroopassa, etenkin Saksassa ja Englannissa, skunkkia pidetään lemmikkinä. Suomessa oli vuonna 2015 joitain kymmeniä lemmikkiskunkkeja sekä sen ympärille perustettu yhdistys. "Carnivora"-lahkon petoeläimiin kuuluvana skunkin pennuttaminen ja myyminen lemmikeiksi kiellettiin kuitenkin vuoden 2016 alusta, joten nykyiset yksilöt jäävät Suomen viimeisiksi lemmikeiksi.


title: Skunkit

text: Skunkit ovat läheistä sukua näätäeläimille ("Mustelidae"), mutta niiden tarkempi tieteellinen luokittelu on osoittautunut ongelmalliseksi. Haisunäätiä eli skunkkeja on aiemmin pidetty yhtenä näätäeläinten heimon alaheimoista ("Mephitinae"), mutta nykyisin monet tutkijat erottavat ne omaksi "Mephitidae"-heimokseen. Varsinkin haisumäyrien (suku "Mydaus") taksonomisesta asemasta ollaan erimielisiä: aiemmin ne on sijoitettu näätäeläinten heimoon ja mäyrien ("Melinae") alaheimoon, kun taas alla olevan lajilistan lähteenä käytetyssä "Mammal Species of the World" -teoksessa (2005) ne luetaan haisunäätien heimoon. Haisumäyrät mukaan luettuna haisunäätien heimoon kuuluu neljä sukua ja 12 lajia:


title: Kesä

text: Kesä eli suvi on vuodenaika kevään ja syksyn välissä. Kesä on vuodenajoista lämpimin, koska maapallo on silloin kallistunut niin, että aurinko säteilee maan pinnalle jyrkemmässä kulmassa kuin muina vuodenaikoina. Pohjoisella pallonpuoliskolla kesäkuukausiksi lasketaan tavallisesti kesä-, heinä- ja elokuu, eteläisellä pallonpuoliskolla joulu-, tammi- ja helmikuu.


title: Kesä

text: Kesän pituus voidaan määritellä useilla eri tavoilla, joko kalenterin mukaan tai ilmaston tai sään perusteella. Vanhan tähtitieteellisen määritelmän mukaan pohjoisen pallonpuoliskon kesä alkaa kesäpäivänseisauksesta 21. tai 22. kesäkuuta ja päättyy syyspäiväntasaukseen 22. tai 23. syyskuuta. Vastaavasti eteläisen pallonpuoliskon kesä alkaa 21. tai 22. joulukuuta ja päättyy 20. tai 21. maaliskuuta. Kuukausista kesään kuuluviksi lasketaan tavallisesti kesä-, heinä- ja elokuu. Terminen kesä katsotaan alkavaksi, kun vuorokauden keskilämpötila nousee pysyväisluontoisesti +10 °C yläpuolelle, ja päättyväksi, kun se vastaavasti laskee saman rajan alle. Terminen kesä kestää Etelä-Suomessa neljä kuukautta, Pohjois-Lapissa vain kaksi. Suomessa kesällä saatetaan myös tarkoittaa koulujen kesäloma-aikaa, joka alkaa kesäkuun alussa ja kestää nykyään 9–11 viikkoa vuodesta ja paikkakunnasta riippuen.


title: Kesä

text: Kesän pituus vaikuttaa alueen kasvillisuuteen ja samalla myös eläimistöön merkittävästi. Pohjoisilla arktisilla alueilla, kuten Huippuvuorilla, kesää ei tule lainkaan, vaan siellä on joko pysyvä talvi tai lyhyt kevät vaihtuu suoraan syksyksi. Huippuvuorilla on niin kylmä ilmasto, etteivät edes kymmentä senttimetriä korkeammat varpukasvit kasva siellä hyvin. Antarktiksella on myös erittäin kylmä ilmasto. Vostokissa ei edes lämpimimpänä kuukautena – joulukuussa – nousta juurikaan -25 °C yläpuolelle. Esperanza sijaitsee Pohjois-Antarktiksella, Antarktisen niemimaan pohjoiskärjessä, mutta sinnekään ei varsinaista termistä kesää tule. Kuitenkin lämpimin siellä mitattu lämpötila on ollut noin 25 °C (joulukuussa), joka luokiteltaisiin jo hellelukemaksi ja selkeästi termisen kesän lämpötilaksi. Euraasian mantereella Jäämeren kasvillisuus on jo runsaampaa ja käsittää esimerkiksi korkeampia varpuja ja kituliaita puita. Tundralle ei tule termistä kesää, mutta sen eteläosissa saatetaan päästä keskikesällä tilapäisesti helteelle joinakin vuosina.


title: Kesä

text: Pohjoinen metsänraja kulkee yleensä suunnilleen siellä, missä vuoden lämpimimmän kuukauden keskilämpötila on +10 °C eli kesä kestää noin kuukauden. Tämän eteläpuolella kasvavat boreaaliset havumetsät seuduilla, jossa kesän pituus on 1–4,5 kuukautta. Kokonaan tällä vyöhykkeellä ovat muiden muassa Suomi, Viro ja osa Latviaa. Alueilla, joilla kesän pituus on 4,5–7 kuukautta, kasvaa viileäksi ajaksi lehtensä pudottavia lehtimetsiä, mutta kuivemmilla alueilla on aroa tai aavikkoa. Alueilla, joilla kesän pituus on yli puoli vuotta, ei välttämättä tule termistä talvea, vaan pitkä terminen syksy vaihtuu lopulta kevääksi. Subtrooppisilla alueilla kesän pituus on yli 7,5 kuukautta eikä termistä talvea ole lainkaan. Näillä alueilla kasvillisuus on joko ainavihantaa subtrooppista metsää tai ruohostoa tai aavikkoa, esimerkiksi Saharassa. Näillä alueilla kasvukauden pituuteen eniten vaikuttava ilmastotekijä ei ole lämpötila vaan sademäärä.


title: Kesä

text: Suomessa ilmastotieteellinen terminen kesä tarkoittaa vuodenaikaa, jolloin vuorokauden keskilämpötila on korkeampi kuin +10 °C. Pohjois-Lapissa kesän pituus on noin kaksi kuukautta, kesäkuun lopulta elokuun lopulle. Oulun seudulla kesän pituus on jo kolme kuukautta, kesäkuun alusta syyskuun alkuun. Etelärannikolla ja Lounais-Suomessa kesän pituus on neljä kuukautta, toukokuun lopulta syyskuun lopulle. Käytännössä kesäksi monissa yhteyksissä lasketaan kesä-, heinä- ja elokuu.


title: Kesä

text: Kesällä yötön yö alkaa Utsjoella 18. toukokuuta, ja ensimmäinen päivä yöttömän yön jälkeen on 28. heinäkuuta.


title: Kesä

text: Etelä-Suomessa terminen kesä alkaa toukokuun lopulla. Tällöin kevään viimeiset muuttolinnut saapuvat Suomeen ja tuomi ja mustikka kukkivat. Viimeisiä kevätmuuttajia ovat tervapääskyt. Kun Etelä-Suomessa on toukokuun lopulla jo kesä, Pohjois-Suomessa vasta lumet sulavat ja kevät tekee tuloaan. Toukokuun lopussa ja kesäkuun alussa Etelä-Suomea värittää voikukan runsas kukinta. Seuraavaksi puutarhoissa alkaa syreenien ja omenapuiden kukinta ja lähempänä juhannusta lupiinien kukinta. Kuusen vuosikasvaimet kasvavat kesäkuun aikana; Etelä-Suomessa kasvu alkaa jo toukokuun puolivälin jälkeen ja hiipuu kesäkuun alussa. Luonnonkukista näyttävimpiä on heinäkuun aikana kukkiva maitohorsma. Myös monet kellot, kuten kissankellot kukkivat heinäkuussa. Alkukesällä linnuista laulavat muun muassa punakylkirastas, laulurastas ja satakieli, jotka aloittavat pääkonserttinsa vasta yöllä. Yölaulanta hiljenee heinäkuussa, kun pesintäpuuhat edistyvät. Yölaulajat suosivat lehtoalueita, ja siksi ne ovatkin ominaisempia Etelä-Suomelle kuin Keski- ja Pohjois-Suomelle. Kesän edetessä ilmatkin lämpenevät.


title: Kesä

text: Helsingissä vuorokauden keskilämpötila on ylimmillään heinäkuun jälkipuoliskolla ja elokuun alussa, jolloin se on noin 18 °C. Utsjoella se on korkeimmillaankin vain 13 °C, heinäkuun puolivälissä. Kun kesä on kuumimmillaan, sataa myös eniten. Ilmiö on lähes sama kuin trooppisissa sademetsissä: kun kasvillisuus haihduttaa vettä hellepäivänä, syntyy paikallisia sade- ja ukkoskuuropilviä. Ukonilmat ovatkin tavallisia heinä-elokuun vaihteessa, ja eniten niitä tulee Etelä-Suomessa. Pohjois-Suomessa ukkoskausi kestää vain noin viikon verran heinäkuun lopulla, eivätkä ukonilmat ole siellä edes jokavuotisia. Etelä-Suomen ukkoskausi kestää noin puolitoista kuukautta, alkaen heinäkuun alusta ja päättyen elokuun puoliväliin. Heinä–elokuussa mustikat ja lakat tulevat kypsiksi ympäri Suomea. Etelä-Suomessa monet eteläiset lajit kuten tammet ja pähkinäpensaat saavat terhonsa ja pähkinänsä kypsiksi vasta syyskuussa, jolloin terminen kesä pikkuhiljaa myös alkaa Etelä-Suomessa päättyä. Suomessa kumpikin laji kasvaa vain Etelä-Suomen rannikkoalueella, joskin muutamia esiintymiä on myös sisämaassa varsinkin pähkinäpensaalla. Puutarhojen hedelmäpuut, kuten omenapuut, tuottavat satoaan vasta syyskuussa.


title: Kesä

text: Lämpimiä kesiä ovat Suomessa olleet muun muassa kesät 1972, 1973, 1988, 1994, 1997, 2001, 2002, 2003, 2005, 2006, 2010, 2011, 2013, 2014 ja 2018. Suomen lämpöennätys mitattiin 29. heinäkuuta 2010. Silloin Joensuun lentokentällä, Liperissä saavutettiin 37,2 °C. Toiseksi korkein lämpötila, 36,8 °C, mitattiin samana päivänä Joensuun Linnunlahdella. Edellinen lämpöennätys oli 9. heinäkuulta vuodelta 1914, jolloin Turussa mitattiin 35,9 °C. Sitä kesää seurannut kesä 2011 oli myös erittäin kuuma keskilämpötiloiltaan, sillä muun muassa Helsingin Kaisaniemessä kyseinen kesä oli keskilämpötilalta mittaushistorian lämpimin. Kun toukokuu lasketaan mukaan, 2018 kesä oli koko Suomessa mittaushistorian lämpimin.


title: Kesä

text: Viileitä kesiä taas ovat olleet muun muassa kesät 1962, 1981, 1987, 1990, 1993, 1996, 1998, 2004, 2008 ja 2017.


title: Kesä

text: Melko tavanomaisia kesiä (ei selvästi lämpimämpiä taikka kylmempiä) on puolestaan vietetty muun muassa vuosina 1961, 1964, 1968, 1971, 1975, 1979, 1986, 1991, 1992, 1995, 2000, 2009, 2012, 2015 ja 2016.


title: Kesä

text: Kesä 2006 oli lähes koko Suomessa ennätyksellisen kuiva, ja lähes jokainen päivä päättyi niin, että taivas oli pilvetön. Maan etelä- ja länsiosissa oli hellettä tihein välein kesäkuun toiselta viikolta asti. Päivälämpötila oli harvoin alle 20 °C. Osassa Suomea lämpötila oli jopa yli 30 °C. Yölämpötilatkin olivat melko korkeita. Kylmempiä jaksoja oli kesäkuun alussa, juhannuksena ja heinäkuun loppupuoliskolla, nekin melko lyhyitä sillä elokuuksi sää lämpeni lähes harvinaisen lämpimäksi. Monin paikoin elokuu oli kesän lämpimin kuukausi. Kesä muistutti erittäin paljon toista huippulämmintä kesää 1997 sekä kesiä 2010, 2011, 2013 sekä 2018


title: Kesä

text: Muita kuivia kesiä on ollut vuosina 1997, 1999, 2002, 2013 sekä 2018.


title: Guernica

text: Guernica ( eli "Gernika-Lumo"; ) on pieni kaupunki Espanjan Baskimaassa Biskajan maakunnassa. Guernican alueen luolista on löydetty maalauksia ja jälkiä ihmisistä jo esihistorialliselta ajalta noin 15 000 eaa. Guernica on tullut tunnetuksi ikivanhasta tammestaan nimeltä Gernikako Arbola (), jonka ympäristö oli tunnettu baskien kokoontumispaikka. Puu oli samalla myös baskien vapauden symboli. Puun viereen rakennettiin 1820-luvulla baskien parlamenttirakennus.


title: Guernica

text: Guernica tuhoutui pahoin Espanjan sisällissodassa, kun Saksan ilmavoimien Legion Condor -ryhmä pommitti sitä italialaisten tukiessa 26. huhtikuuta 1937. Pommituksissa kuoli kaupungin 9 000 asukkaasta noin 1 600 ja rakennuksista tuhoutui noin 70 prosenttia. Pablo Picasso on maalannut Guernican pommituksista yhden tunnetuimmista maalauksistaan, jonka nimi on kaupungin mukaan "Guernica". Maalaus on nykyään Madridin Reina Sofia -taidemuseossa (Museo Nacional Centro de Arte Reina Sofía).


title: Guernica

text: Kaupunki rakennettiin pommituksen jälkeen uudelleen, ja nykyisin siellä asuu (2017). Alueella on elintarvike-, huonekalu-, metalli- ja ammusteollisuutta.


title: Kevät

text: Kevät on vuodenaika talven ja kesän välissä. Vanhan tähtitieteellisen määritelmän mukaan pohjoisen pallonpuoliskon kevään katsotaan alkavan kevätpäiväntasauksena 20. tai 21. maaliskuuta ja päättyvän kesäpäivänseisauksena 21. tai 22. kesäkuuta. Eteläisellä pallonpuoliskolla vastaavasti kevät alkaa tähtitieteellisellä määritelmällä 22. tai 23. syyskuuta ja päättyy 21. tai 22. joulukuuta.


title: Kevät

text: Välimerellä kevään saapuminen merkitsee talvisateiden loppumista. Tällöin monet sipulikasvit kukkivat ennen kuin pitkä ja kuuma kuiva kausi alkaa.


title: Kevät

text: Terminen kevät alkaa Saksassa tammikuun lopulla. Ranskaan ei edes tule termistä talvea, sillä vuorokauden keskilämpötila on ympäri vuoden yli nolla astetta. Saksassakin lämpötilakäyrät vain käväisevät termisen talven puolella. Kevään saapumisen Keski-Eurooppaan huomaa Suomessa siitä, kun tammi–helmikuussa sinne kantautuu etelästä tuulien mukana leppien ja pähkinäpensaiden siitepölyä ja myöhemmin - lähinnä huhtikuun alussa keskieurooppalaisten koivujen siitepölyä. Tämän takia monet siitepölyallergikot saavat oireita jo ennen Suomen siitepölykauden alkua. Keski-Euroopassa on toukokuun alkuun mennessä kesäistä, luonto on jo vihertynyt ja puut tulleet lähes täysin lehteen. Keski-Euroopan kevätaspekti on näyttävämpi kuin Pohjolassa. Keski-Euroopassa leskenlehdet kukkivat yleensä helmi–maaliskuussa ja valkovuokot huhtikuussa. Keski-Euroopassa kukkivat heti talven jälkeen runsaina valkovuokon lisäksi monet muut vuokot, käenrieskat, imikät, sinililjat, narsissit, lumikellot, kevättähdet ja erilaiset esikot.


title: Kevät

text: Suomessa kevääksi lasketaan maaliskuu, huhtikuu ja toukokuu. Maaliskuuta pidetään kevätkuukautena. Toisinaan Pohjois-Lapissa puhutaan keväästä vielä kesäkuunkin puolella.


title: Kevät

text: Huhtikuussa voi Etelä-Suomessa lämpotila kohota jopa yli 20 asteen, mutta toisinaan voi olla pikkupakkasta. Ns. takatalvi on mahdollinen vielä toukokuun alkupuolellakin. Pohjois-Suomeen kevät saapuu usein tasaisemmin ja myöhemmin kuin Etelä-Suomeen, jossa sekä Pohjolan että Keski-Euroopan ilmasto-olot vaikuttavat säähän ja lämpötiloihin voimakkaasti.


title: Kevät

text: Suomessa meteorologinen eli terminen kevät on se vuoden alkupuoliskon aika, jolloin vuorokauden keskilämpötila on 0 °C:n ja 10 °C:n välillä. Terminen kevät saapuu ensin Ahvenanmaalle ja etelärannikolle yleensä maaliskuun lopulla, sisämaahan huhtikuun alkupäivinä. Pohjois-Pohjanmaalle se saapuu huhtikuun puolessa välissä ja Lappiin vasta huhtikuun lopussa. Kilpisjärvellä terminen kevät alkaa vasta toukokuussa. Mutta toisinaan terminen kevät voi "jyrätä" koko maan halki muutamassa päivässä yhdestä lämpöaallosta näin kävi esim. vuosina 1994 sekä 2011 . Kevään alkaminen kuitenkin edellyttää, että vuorokauden keskilämpötila pysyy yli viikon mittaisen jakson plussan puolella. Toisinaan talvi ja kevät voivat alkaa maan eteläosissa vuorotella jo tammikuussa. Tämä ei kuitenkaan keskeytä termistä talvea. Termisen Kasvukauden (vuorokauden keskilämpötila pysyvästi yli +5 astetta) alkamista odotellaankin noin kuukauden tämän jälkeen saapuvaksi. Terminen kasvukausi alkaa yleensä Etelä-Suomessa huhtikuun lopulla, Keski-Suomessa toukokuussa ja Pohjois-Lapissa kesäkuun alussa. Terminen kevät päättyy termisen kesän alkuun, Etelä-Suomessa toukokuun 20. päivän tienoilla, mutta Lapin pohjoisosissa vasta juhannuksen jälkeen. Terminen kesä alkaa vuorokauden keskilämpötilan ylittäessä 10 astetta. Yleensä kevät alkaa sumuisilla ja sateisilla säillä, kun lämmin ja kostea ilma pyrkii vielä talven jälkeen kylmään ja kuivaan pohjolaan ja tiivistyy sateiksi ja sumuiksi. Etelä-Suomessa sumuja on varsinkin maaliskuun jälkipuoliskolla runsaasti ja huhtikuun alussakin yleisesti, Lapissakin huhtikuussa. Myöhemmin, kun kuivaa ja lämmintä kevätilmaa edelleen virtaa etelästä, sumuiset ja sateiset säät vaihtuvat kuivempiin ja aurinkoisempiin kevätsäihin. Myöhemmin keväällä säät voivat olla kesäisiä ja jopa hellelukemia esiintyy.


title: Kevät

text: Kevättulvat ovat yleisiä, kun vesistöjen jääpeite ja lumi sulavat, Maasta sulava routa voi puolestaan aiheuttaa kelirikon. Tulvat ovat Suomessa tyypillisimpiä etenkin Lapissa ja Pohjanmaalla, jossa talven mittaan satanut lumipeite sulaa vasta keväällä. Suomen etelärannikolla vain tammikuun puolivälistä maaliskuun lopulle lumipeite on yleensä pysyvä, ja näin ollen kevättulvat eivät ole niin voimakkaita. Sen sijaan Etelä-Suomen sisämaassa lumipeitteen kesto on yleensä koko joulu-maaliskuun välinen aika, ja siellä joet tulvivat selvemmin mikäli lumipeite pääsee myös yöaikaan sulamaan.


title: Kevät

text: Kasvien kukintakausi alkaa Suomessa lepän ja pähkinäpensaan kukinnalla, Etelä-Suomessa maalis-huhtikuussa, pohjoisempana selvästi myöhemmin. Luonnonkukista ensimmäisenä kukkii Suomessa sen sijaan leskenlehti, jonka ensimmäisiä kukintoja nähdään lounaassa yleensä huhtikuun 1. - 10. päivänä, toisinaan jopa maaliskuun puolella. Huhtikuun puoleenväliin mennessä leskenlehti kukkii yleensä jo laajalti eri puolilla Etelä-Suomea, Keski-Suomessa hieman myöhemmin, ja Lapissa yleensä toukokuun lopulla. Seuraavana aloittavat kukkimisen lehtokasvit sinivuokko ja näsiä, joiden ensikukintoja voi lämpimillä paikoilla Etelä-Suomessa nähdä jo huhtikuun alussa, mutta pääkukinta sijoittuu kuitenkin keskimäärin huhtikuun lopulle. Huhtikuun viimeisinä päivinä Etelä-Suomessa kukkimisensa yleensä aloittavia tyypillisiä lajeja ovat rentukka, valkovuokko ja koivu. Näiden pääkukinta ajoittuu Etelä-Suomessa toukokuun alkupuoliskolle. Lehtipuiden lehteentulo ajoittuu Etelä-Suomessa myös toukokuun alkuun, Pohjois-Lapissa vasta kesäkuun alkuun. Toukokuun alussa kasvillisuus kasvaa yleensä kiivaasti Etelä-Suomessa. Toukokuun puolivälin paikkeilla ja toukokuun lopulla kukintansa Etelä-Suomessa aloittavat monet lajit, kuten metsäorvokki, keto-orvokki, leinikit, metsäkurjenpolvi, lemmikit, voikukka ja oravanmarja. Kevätaspekti, eli keväinen kukkaloisto on selvin vain Etelä-Suomessa. Pohjoisessa kasvillisuus kehittyy etelää myöhemmin, Pohjois-Lapissa ollaan yleensä kevään kehityksessä yli kuukautta etelää jäljessä.


title: Kevät

text: Kylmiä keväitä on vietetty vuosina 1962, 1963, 1964, 1965, 1966, 1969, 1970, 1971, 1972, 1976, 1977, 1980, 1981, 1985, 1987, 1996, 1998, 2005, 2006, 2013 ja 2017.


title: Kevät

text: Lämpimiä keväitä on vietetty vuosina 1975, 1989, 1990, 2002, 2007, 2008, 2012, 2014, 2015,2016 ja 2018.


title: Kevät

text: Tavanomaisia keväitä on vietetty vuosina 1967, 1968, 1973, 1982, 1984, 1988, 1991, 1994, 1995, 1999, 2001, 2010.


title: Kevät

text: Ensimmäiset merkit hyönteismaailman heräämisestä voi Etelä-Suomessa huomata jo maaliskuun puolessa välissä, kun kärpäset ja raatokärpäset heräilevät talojen aurinkoisille eteläseinustoille, vaikka lumi ei ole vielä alkanut edes sulaa. Huhtikuun alussa ensimmäiset mantukimalaiset heräilevät Etelä-Suomessa, samoihin aikoihin liikkeelle lähtevät huhtiyökköset ja tyttöperhoset. Tähän aikaan ravintoa tarjoilevat lähinnä leskenlehtien ja pajujen kukinnot. Vastaavat tapahtumat tapahtuvat Lapissa jopa yli kuukautta myöhemmin. Sitruunaperhoset ja nokkosperhoset heräävät Etelä-Suomessa huhtikuun puoliväliin mennessä, Pohjois-Suomessa toukokuun lopulla.


title: Kevät

text: Ensimmäiset sisiliskot, kyyt ja rantakäärmeet heräävät Etelä-Suomessa yleensä huhtikuun alussa, samoin monet sammakkoeläimet, pohjoisempana myöhemmin. Sammakoiden kutuaika on Etelä-Suomessa huhtikuun puolivälistä toukokuun puoleenväliin, pohjoisessa lähinnä toukokuun loppu.


title: Kevät

text: Ensimmäiset merkit lintujen keväästä tulevat jo yleensä tammikuulla, kun Suomessa talvehtivat tiaiset aloittavat konserttinsa päivien pidennyttyä tarpeeksi. Helmikuussa lauluseuraan liittyy viherpeippo, paikkalintu sekin. Vasta helmikuun vaihtuessa maaliskuuksi saapuvat ensimmäiset etelämpänä talvehtineet muuttolinnut Suomen etelärannikolle. Näitä ovat harmaalokki, merilokki, mustavaris ja pulmunen. Näistä pulmunen jatkaa arktisille seuduille. Harmaalokki ja merilokki ovat viettäneet talven kylmimmän ajan etelämpänä Itämerellä, ja saapuvat Suomeen säiden hieman jo lauhduttua, vaikka talvi jatkuukin edelleen. Ne siirtyvät etelärannikolta sisämaan järville yleensä myöhemmin.


title: Kevät

text: Maaliskuun alussa Suomen etelärannikolle yleensä saapuvia lajeja ovat uuttukyyhky, ensimmäiset kiuruyksilöt, ensimmäiset kottaraiset, kyhmyjoutsen, merikotka, hiirihaukka, töyhtöhyyppä ja kalalokki. Näistä kyhmyjoutsen ja merikotka jäävät rannikkoseuduille, muut jatkavat myöhemmin myös pohjoisemmas. Maaliskuun lopussa saapuu edelleen lähinnä vesilintuja, muun muassa alli, uivelo, telkkä, metsähanhi, naurulokki, laulujoutsen ja haahka. Samalla saapuu yhä enemmän kiuruja ja kottaraisia. Maaliskuun lopussa on monilla pöllöillä meneillään kiima-aika, ja huhuilua voi öisin kuulla runsaasti.


title: Kevät

text: Huhtikuun alussa lintujen muutto kiihtyy entisestään. Huhtikuun ensimmäisenä päivänä muuttolinnuista on yleensä saapunut Suomeen viidennes, mutta huhtikuun puoliväliin mennessä on saapunut jo kaksi kolmasosaa kaikista lintulajeista. Tällöin saapuvat suuret kurkiaurat, ja monet jo maaliskuussa etelärannikolle saapuneet vesilinnut siirtyvät etelärannikolta sisämaan järville, jolloin hanhiauroja ja lokkeja voi nähdä nyt myös sisämaassa. Kiurujen ja kottaraisten pääjoukot saapuvat. Huhtikuun alussa saapuvat myös peipot, rastaat, punarinnat, hippiäiset, peukaloiset ja västäräkit. Huhtikuun lopussa saapuvat kahlaajat, tiirat ja haarapääskyt.


title: Kevät

text: Toukokuulla Suomeen saapuvat kylmälle arimmat hyönteisiä syövät lintulajit, kuten pajulintu, satakieli, tervapääsky ja kirjosieppo. Toukokuu on myös arktisen lintumuuton, arktikan aikaa. Tällöin Suomessa voi nähdä arktiselle tundralle palaavia lajeja, kuten tundrahanhia. Viimeisenä muuttajana Suomeen saapuu lapinuunilintu, vasta kesäkuun alussa.


title: Syksy

text: Syksy on yksi lauhkean ilmastovyöhykkeen neljästä vuodenajasta. Se on siirtymäaika kesästä talveen. Lauhkeassa ilmastossa syksyllä sato korjataan ja lehtipuut pudottavat lehtensä. Syksyllä päivät lyhenevät ja viilenevät verrattain hitaasti, mutta toisinaan viileneminen voi olla varsin nopeaa. Syksy-sanasta tunnetaan myös variantti "syys", joka esiintyy usein yhdyssanan alkuosana, esimerkiksi sanoissa "syyskuu" ja "syyspäiväntasaus".


title: Syksy

text: Tähtitieteen kannalta katsottuna syksy alkaa syyspäiväntasauksella syyskuun 22. tai 23. päivän kohdalla pohjoisella pallonpuoliskolla ja 20. tai 21. maaliskuuta eteläisellä pallonpuoliskolla, päättyen talvipäivänseisaukseen joulukuun 21. tai 22. päivänä pohjoisella ja kesäkuun 21. tai 22. päivänä eteläisellä pallonpuoliskolla. Yleisesti kuitenkin syksynä pidetään pohjoisella pallonpuoliskolla syys-, loka- ja marraskuuta, eteläisellä maalis-, huhti- ja toukokuuta.


title: Syksy

text: Lämpötilan avulla määritelty terminen syksy alkaa, kun vuorokauden keskilämpötila laskee pysyvästi (vähintään viisi vuorokautta peräkkäin) +10 asteen alapuolelle, ja päättyy, kun keskilämpötila laskee nollan alapuolelle.


title: Syksy

text: Syksyn merkit ilmaantuvat ensin Pohjois-Suomessa keskimäärin elokuun lopulla. Etelä-Suomessa syksyn ensimerkit voi aistia syyskuun alkupuolella. Syksyn alussa monet hedelmäpuut kuten omenapuut tuottavat satoa. Jotkin syyskesän kukat kukkivat puutarhoissa, kuten daaliat, syysleimut, syysmaksaruohot ja syyshortensiat. Niityillä kukkivat myös esimerkiksi asterit. Myös monet Etelä-Suomen luonnon eteläiset lajit, kuten tammet ja pähkinäpensaat saavat terhonsa ja pähkinänsä kypsiksi syyskuulla. Vaahteran siemenet lentelevät uusille alueille lenninsiipiensä avulla. Tähän aikaan monet lehtipuut alkavat valmistautua uuteen kevääseen ja kehittelevät jo seuraavan kevään lehtisilmuja. Alkusyksyllä sienet tuottavat itiöemiään lisääntyäkseen. Sienten satokausi alkaa yleensä jo elokuulla, heti kun säät ovat alkaneet vähän viiletä ja yöt selvästi pimentyä. Paras sienestysaika on elokuun lopulta syyskuun lopulle, ja esimerkiksi suppilovahveroita löytää Etelä-Suomesta vielä lokakuun lopullakin.


title: Syksy

text: Syksyn edetessä sadepäivien määrä kasvaa ja yhä useampi päivä on harmaa ja pilvinen.


title: Syksy

text: Lehtien ruskastuminen alkaa Lapissa elokuun ja syyskuun vaihteessa ja Etelä-Suomessakin syyskuun alussa. Ylä-Lapissa ruska saavuttaa huippunsa jo syyskuun 10. päivän aikoihin, ja lehtipuut ja varvut ovat jo täysin paljaita syyskuun loppuun mennessä. Etelä-Lapissa, esimerkiksi Rovaniemellä ja Torniossa, ruska on kauneimmillaan syyskuun 15.–20. päivien välillä, ja puut ovat täysin paljaita lokakuun alussa. Oulun seudulla ruska on kauneimmillaan syyskuun 20.–25. päivien välillä, Jyväskylässä taas syyskuun 25.–30. päivien välillä. Lahden eteläpuolisessa Suomessa ruskan aika on loistokkaimmillaan lokakuun 1.–10. päivien välillä. Etelärannikon lämmössä puut yleensä viivyttelevät sisämaata pidempään lehtiensä karistamista. Etelä-Suomessa puut ovat täysin paljaita lokakuun lopulla. Ensilumi sataa Lapissa yleensä syyskuulla ja Etelä-Suomessakin yleensä loka–marraskuun vaihteessa tai marraskuun kuluessa.


title: Syksy

text: Terminen talvi koittaa Kilpisjärven tunturiseuduilla jo lokakuun alussa. Muualla Lapissa talvi koittaa lokakuun aikana, entisessä Oulun läänissä marraskuun alussa, Jyväskylän seudulla marraskuun puolivälissä ja pääkaupunkiseudulla vasta joulukuun alussa. Pysyvä, vasta keväällä sulava lumi on normaalitilanteessa maassa Ylä-Lapissa marraskuun alussa, Etelä-Lapissa ja Koillismaalla marraskuun puolenvälin tienoilla, Oulussa marras–joulukuun vaihteessa, Jyväskylässä ja Itä-Suomessa joulukuun puoleen väliin mennessä ja Länsi- ja Etelä-Suomessa joulukuun viimeisinä päivinä ja saaristossa ja Ahvenanmaalla vasta tammikuun alussa.


title: Syksy

text: Syksyn sää on vuosittain Suomen ilmastolle tyypillisesti hyvin vaihtelevaa. Todennäköisyys tavanomaista lämpimämpään säähän on suurempaa kuin minään muuna vuodenaikana Pohjois-Atlantin alati kiihtyvän matalapainetoiminnan ansiosta nimenomaan loppusyksystä. Tämän takia syksy vaihtuu harvoin talveksi nopeasti, vaan talvi tulee vähitellen. Joskus terminen syksy saattaa maamme eteläosissa venyä pitkälle seuraavaan vuoteen eli lähestulkoon talvikuukausien ylitse.


title: Syksy

text: Lämpimiä syksyjä on vietetty vuosina 1961, 1963, 1967, 1974, 1999, 2000, 2005, 2006, 2008, 2011, 2012, 2013, 2015 ja 2017. Kylmiä syksyjä puolestaan ovat olleet 1968, 1971, 1973, 1976, 1992, 1993 ja 2002.


title: Elam

text: Elam (Susiana) on Raamatustakin tunnettu muinaisiranilainen valtio nykyisessä Iranin Khūzestānissa, Etelä-Mesopotamiasta hieman itään. Elam vaikutti Mesopotamian historiaan noin 3200 eaa. – 645 eaa., monesti valloittamalla Sumerin tai Babylonian, ja oli myös näiden maiden pahin vihollinen. Elamin alue jakautui pääkaupungin Susan ympärillä olevaan Susianan alavaan tasankoon, ja Anšanin vuorimaahan Susasta kaakkoon.


title: Elam

text: Elamilaiset käyttivät itse maastaan nimeä "Haltamti" tai myöhemmin "Atamti". Yleensä käytetty nimi Elam on akkadiksi vuorimaa. Elam jakautui kahteen osaan, läntisellä tasangolla olevaan Susianaan ja idässä tai kaakossa olevaan vuoristoiseen Anšaniin eli Anzaniin. Susianassa viljeltiin maata, sen halki virasi jokia ja sinne kaivettiin kanavia. Tasangolla oli monia kaupunkeja, muun muassa Susa sekä Karkheh. Susianan tasanko on hirvittävän kuuma kesällä, alueen nykyiset asukkaat oleskelevat siellä päivisin kellareissa, ja kadulla viihtyvät vain sisiliskot ja käärmeet. Lämpötila voi päivällä auringossa olla 50 astetta, ja kadun pinnassa tai autossa 70 astetta. Anzanin vuoristo oli Persianlahdesta pohjoiseen. Se oli tärkeä kiven, metallien ja puutavaran lähde. Anshanin asukkaat olivat voimakkaita ja ruskeaihoisia, Susianan asukkaat pienikokoisia. Monet Elamin kuninkaat tulivat vuoristoisesta Anshanista. Susianasta pohjoiseen olevassa vuoristossa oli Shimash.


title: Elam

text: Elam tuli varhain korkeakulttuurin piiriin. Elam tuotti puuta, lapis lazuli -nimistä sinistä korukiveä, rakennuskiviä, malmeja. Susan kautta meni kauppareitti "Sistaniin", "Belutshistaniin", Afganistaniin ja Iraniin.


title: Elam

text: Nykyarkeologia ei ole pystynyt paikantamaan kaikkia tärkeitä elamilaisia kaupunkeja. Muinaisista kaupungeista muun muassa "Awan" ja "Shimash" ovat paikantamatta. "Zhonga Zhambil", "Haft Tepe" ja "Anshan"-nimisiä paikkoja on tutkittu kaivamalla. Anshan eli Anšan on luultavimmin Tepe Malyan (Tal-e Malyan) 36 km luoteeseen nykyisestä Šīrāzin kaupungista.


title: Elam

text: Elamilaiset kehittivät oman kirjoituksensa, niin sanotun "protoelamilaisen viivakirjoituksen", ennen kuin omaksuivat nuolenpääkirjoituksen. Elamin kieli ei liity mihinkään tunnettuun kieliperheeseen, ei edes sumeriin, joka sekin on omaleimainen kieli. Jotkut uskovat elamin kielen olevan sukua Intian alueen dravidakielille.


title: Elam

text:
Iranin historia alkaa paleoliittisella metsästyskulttuurilla, ajanjaksolla, joka tunnetaan täällä huonosti.
Iranista on löydetty noin 800 000 vuotta vanhoja alkuihmisen jäänteitä, ja jääkauden ajoilta merkkejä Neandertalin ihmisestä 85 000 – 40 000 vuotta sitten. Noin 100 000 vuotta sitten nykyihminen saapui Iraniin tuoden myöhäispaleoliittisen kulttuurin, joka jatkui jääkauden lopuilla epipaleoliittisena kulttuurina. Varhaisin ehkä epipaleoliittinen kulttuuri oli Zarzian kulttuuri. Iraniin luultavasti levisi lännestä Levantista ja Syyriasta neoliittinen maanviljely. Varhaisneoliittisella ajalla noin 8700–7500 eaa. ilmestyi neliömäisiä taloja ja viljelyä Ali Koshiin Iraniin. Polttamattomasta savesta tehtiin karkeita eläinten ja ihmisten pienoiskuvia. Ihmisillä oli koruja, kalloja oli harkitusti muokattu. Hautaukset tehtiin talojen tai kylässä olevan asumattoman kohdan alle. Kalkkikivestä tehtiin muun muassa huhmareita, piikivestä terätyökaluja.


title: Elam

text: Seuraavassa vaiheessa saviastiat saapuivat alueelle. Iraniin syntyi oma kulttuuri Zagrosvuorten itäpuolelle Karkheh-joen latvojen pohjoispuolelle 7500–5600 radiohiilivuotta eaa., jota joskus sanotaan Kermanshahin kulttuuriksi tai itäiseksi M´lefaatin kulttuuriksi 9200 kalenterivuotta sitten. Siihen liittyvät Länsi-Iranin Sarab, Asiab, Ganj-e Dareh/Genj-Dareh ja Abdul Hosein. Guranin keramiikka on ajalta 7500–6900 kalenterivuotta eaa. Joidenkin mielestä Induksen kulttuurin luojat "mlecchat" levittäytyivät neoliittisella kaudella Iranin yli itään joskus 7000–5000 eaa. Noin 6000 eaa. maatalouskylät olivat laajalle levinneitä Iranin seuduilla: Tepe Sabz Khūzestānissa, Hajji Firuz Azerbaidžanissa, Godin Tepe VII luoteisessa Luristanissa, Tepe Sialk I suuren suola-aavikon reunalla, ja Tepe Yahya VI C-E. lounaassa. Pohjaltaan yhtenäinen, toki alueittaisin muunnelmin joiltain osin hajanainen kulttuurialue vallitsi laajalla alueella Iranissa, Afganistanissa, Belutšistanissa, Turkmenistanin ja Uzbekistanin seuduilla sekä Mesopotamiassa. Kivi-kuparikausi vallitsi 5500–3500 eaa.


title: Elam

text: Tepe Sialk edustaa vanhinta Elamin alueen kulttuuria noin vuodelta 5000 ennen ajanlaskun alkua. Susa I -keramiikkaa esiintyi noin 4000–3500. Se on Ubaid-kauden ja varhaisten Uruk-vaikutteiden aikaista. Susa II -keramiikan kaudessa näkyy myöhäisten Uruk-vaikutteiden (3500–3100) vaikutus: kaupungistuminen ja kirjoitus sekä savipalloissa että tauluissa.


title: Elam

text:
Susa III-kaudella (3100–2900) syntyi varhainen Elamin valtio. Elam mainitaan sumerilaisissa kirjoituksissa ensi kerran noin vuonna 2700 ennen ajanlaskun alkua nimellä NIM, "vuorimaa". Awanin dynastia vaikutti 2500–2240, jolloin hallitsi Kutik-Inshushinnak. Seuraava Shimashin dynastia nousi noin 2030. Urin kolmannen dynastian Šulgi valloitti Elamin hetkeksi. Ibbi-Sinin aikana Elam kapinoi. Amorilaiset hyökkäilivät
ja hävittivät Sumeria, jossa oli nälkää. Elamilaisten kuninkaan Kindattun armeija hävitti ja ryösti Urin yhdessä shimashilaisten heimojen kanssa ehkä 2004/1940 eaa.
Sumerin viimeinen kuningas Ibbi-sin vietiin vankina Elamiin.


title: Elam

text: Noin 1900–1770 pääsi Elamissa valtaan voimakas Epartin dynastia.


title: Elam

text:
Raamatussa mainitaan Aabrahamin aikoihin joskus noin 1800 eaa. Elamissa vallineen Kedorlaomer-nimisen kuninkaan, joka saattaisi vastata Kudur Lagamar -nimimuotoa, joka tarkoittaa "Lagamarin palvelijaa". Tämän nimistä kuningasta ei tunneta. Vanhan Babylonian suurvallan rakentaja ja lainsäätäjä Hammurabi hyökkäsi Elamiin valloittaen maan. Hammurabin pojan Samsu-Ilunan aikana Elam vapautui, ja seuraavan Babylonian hallitsijan aikana Elamin kuningas Kutir-Nahhunte I hyökkäsi takaisin hävittäen
Babylonin pahoin. Vuoristosta tulleet kassiitit lienevät hyökänneet Elamiin, koska kirjoitetut lähteet katkeavat sekä Babyloniassa että Elamissa joksikin aikaa.


title: Elam

text: Elamiin perustettiin noin 1500 eaa. kidinuidien dynastia, joka kesti vuoteen 1400 eaa. Noin 1400 eaa. nousi igehalkidien dynastia. Sen ensimmäinen kuningas oli Ige-halki. Tällä kaudella vahva kuningas Untaš-Napiriša rakennutti Dur Untashin eli Tšogha Zanbilin kaupungin, jonne rakennutti suuren temppelin ja sen keskelle porraspyramidin, zikkuratin. Zikkurat, temppeli ja koko kaupunki ympäröitiin kukin vahvalla muurilla. Kuninkaan palatsi oli temppelin ulkopuolella kaupungin sisällä. Pienempiä temppeleitä oli temppelin muurin ja palatsin muurin välillä. Hautoja oli maanalaisissa kammioissa. Untaš-Napirišan jälkeiset kuninkaat eivät jatkaneet näitä suuritöisiä rakennustöitä. 1270 eaa. Elam ulottui kuningas Hupannumenan johdolla Persian lahdelle.


title: Elam

text: 1210–1100 vallitsivat shutrukidit, jotka tekivät Elamista mahtavan. Noin 1160 Elamin Shutruk Nahhunte I perusti suurvallan. Hän hyökkäsi Babyloniaan, ja kaatoi maan viimeisen kuninkaan Zababashumidinnan. Babyloniasta varastettiin muun muassa Hammurabin laki, Naramsinin voitonkivi, ja Hammurabin päätä esittävä kuva, koska Shutruk-Nahhuntella oli tapana keräillä vihollismaista ja omasta maastakin patsaita palatsiinsa.. Babylonian valtaistuimelle nousi Shutruk Nahhunten poika Kutir Nahhunte vain kolmeksi vuodeksi. Kutir Nahhunte ehti olla jonkin aikaa myös koko Elamin kuninkaana. Suurvaltaa laajensi edelleen Shilhak Inshushinak joka hallitsi 1155–1135. Hän väitti ryöstäneensä 31 kaupunkia ja tunkeutui pohjoiseen Assyriaan Kirkukiin asti.


title: Elam

text: Elamista tehtiin monia sotaretkiä Babyloniaan. Isinin kaupungista tuli Babylonian vastarintapesäke. Siellä nousi Ninurtanadinshum, joka hyökkäsi Assyriaan. Babylonian oma kuningas Nebukadnessar I voitti Elamin 1120. Elamin Namar liitettiin Babyloniaan. Elam uhkasi kuitenkin vielä tämänkin jälkeen Babyloniaa.


title: Elam

text: Noin 743–645 Elam oli niin sanottu Uus-Elam, jonka Assyria lopulta valloitti. Tämän jälkeen aluetta hallitsivat meedialaiset ja persialaiset.


title: Elam

text:
Iranin laajalla alueella (ja Iranin lähialueilla) oli Elemin lisäksi monia muita alueita
ja kulttuureja.


title: David Hockney

text: David Hockney (9. heinäkuuta 1937 Bradford, Englanti) on brittiläinen taiteilija ja valokuvaaja. Taidekoulutuksen Hockney sai Bradfordin taidecollegessa ja lontoolaisessa Royal College of Art -koulussa, josta hän valmistui vuonna 1962. Hän asuu ja työskentelee Kaliforniassa, Yhdysvalloissa. Hockneyn työt ovat usein varsin henkilökohtaisia ja omaelämäkerrallisia.


title: David Hockney

text: Hockneyta pidetään pop-taiteilijana, vaikka hän itse kieltää olevansa pop-taiteilija. Popin lisäksi hänen töissään on ekspressionistisiä elementtejä. Taidemaalauksen lisäksi Hockney on tehnyt grafiikkaa, valokuvakollaaseja ja tehnyt myös lavastuksia teattereille, esimerkiksi New Yorkin Metropolitan -oopperasaliin.


title: David Hockney

text: Hockneyn opiskeluaikana modernit taiteenalat kuten amerikkalainen abstrakti ekspressionismi alkoi syrjäyttää vanhoja tyylejä. Hockney itse ei ollut kovin innostunut abstraktista taiteesta, hän piti abstrakteja teoksia usein tylsinä ja sisällöttöminä, muttei ollut myöskään innostunut vanhan ajan realistisista kuvauksista. Hockney ei uskonut taiteilijan objektiivisuuteen vaan toi minuuttaan esille töidensä kautta.


title: David Hockney

text: Hockney opetti ja työskenteli Yhdysvalloissa ajoittain 1960-luvulta asti ja asettui sinne kokonaan vuonna 1978. Asetuttuaan Kaliforniaan Hockney keskittyi liikkuvan veden, lasipintaan heijastuvan valon ja alastoman ihon kuvaamiseen sekä maalasi sarjan uima-altaita Los Angelesissa. Näissä maalauksissa Hockney käytti voimakkaita ja säväyttäviä värejä. Hän siirtyi öljyväreistä akryylivärien käyttöön. Tuona aikana kehittyi Hockneyn luonnonläheinen ja realistinen tyyli josta hänet tunnetaan yhä. Monet hänen maalauksistaan viittaavat myös Hockneyn homoseksuaalisuuteen jota hän ei yhteiskunnan suhtautumisesta huolimatta piilotellut.


title: David Hockney

text: Hockney opiskeli Bradfordissa myös litografiaa. Hänen ensimmäinen grafiikan lehtensä on etsaus ja akvatinta "Myself and My Heroes" (1961), missä Hockney esiintyy yhdessä Mahatma Gandhin ja Walt Whitmanin kanssa. Hänen ensimmäinen laajempi portfolionsa oli kuudentoista etsauksen sarja, joissa hän esittää William Hogarthin "Rake's Progress" -teoksen omaelämäkerrallisesti. 1960-luvulla Hockney teki Ken Tylerin kanssa vedossarjan "A Hollywood Collection". Useat Hockneyn litografiatöistä ja maalauksista esittävät hänen monia ystäviään.


title: David Hockney

text: Hockney on eräs niistä kuvataiteilijoista, jotka 1970-luvulla kiinnostuivat valokuvauksesta ja hän teki paljon valokuvataidetta, useimmiten kuvakollaaseja. Kollaasit koostuvat useista kymmenistä Polaroid-kuvista. Hockney saattoi kuvata esimerkiksi ranskalaisen kujaristeyksen pieniin, valokuvan kokoisiin osiin ja koota näistä kymmenistä kuvista ison kollaasin. Kuvat on otettu hieman eri kuvakulmista ja eri aikaan ja näin kollaasi antaa vahvan vaikutelman kubismista. Hockney on kiinnostunut siitä miten ihmisen silmä ja kuvanmuodostus toimii ja kuvakollaasit ovat hyvä tapa tutkia tätä. Kuvakollaaseja Hockney teki pääosin vuosien 1970 ja 1986 välillä.


title: David Hockney

text: Vuonna 1985 Hockney sai toimeksiannon suunnitella ja tehdä kannen ja sarjan sisäsivuja ranskalaisen Voguen joulukuun numeroon. Kubismista kiinnostuneena ja Pablo Picassoa ihailevana hän maalasi kuvia Celia Birtwellin kasvonpiirteistä.


title: David Hockney

text: Toinen merkittävä toimeksianto oli samana vuonna kun Hockney sai tehtäväkseen piirtää Quantel Paintboxia käyttäen. Quantel Paintbox oli tietokoneohjelma jolla pystyi piirtämään ja näkemään tuloksen suoraan tietokoneen monitorilla. Kokeilu onnistui varsin hyvin, sillä Hockneysta ja hänen kokeilustaan tehtiin myös opetusvideo jota esitettiin BBC:llä.


title: David Hockney

text: 1990-luvulla Hockney jatkoi kokeilua ja työskentelyä eri tekniikoiden kanssa, mm. värilaserkopiokoneen. Hän innostui faksaamaan töitään ystävilleen. Näin hän saattoi tehdä piirustuksensa rahallisesti arvottomiksi, jakaa ilmaiseksi taidettaan ihmisille. Tämäntyyppisen taiteen jakamisen Hockney koki aidoksi välittämiseksi.


title: David Hockney

text: 2000-luvulla Hockney on tehnyt huomattavan suurikokoisia luontoaiheisia akryylimaalauksia.


title: David Hockney

text: Hockneyn "Portrait of an Artist (Pool with Two Figures) -"taulu myytiin New Yorkissa Christie´s -taidehuutokaupassa torstaina 15. marraskuuta 2018 maailmanennätyshintaan 90 miljoonaa dollaria. Se oli korkein elossa olevan taiteilijan teoksesta maksettu hinta kautta aikain.


title: Darwin

text: Darwin tarkoittaa seuraavia asioita:Darwin on seuraavien henkilöiden nimi:


title: Darwin

text: Darwin-nimi esiintyy myös seuraavissa yhteyksissä:


title: Bar

text: Bar tarkoittaa seuraavia:


title: Ah

text: Ah tarkoittaa seuraavia:


title: Logaritmi

text: Luvun formula_1 formula_2-kantainen logaritmi formula_3 tarkoittaa lukua, jonka osoittamaan potenssiin luku formula_2 on korotettava, että saataisiin formula_1. Esimerkiksi formula_6, koska formula_7.


title: Logaritmi

text: Logaritmifunktio on eksponenttifunktion käänteisfunktio. Toisin sanoen luvun logaritmin määrittelee ekvivalenssi


title: Logaritmi

text: Eräille logaritmeille on omat nimensä ja merkintänsä. Kymmenkantaisen logaritmifunktion eli "Briggsin logaritmin" tunnus on "lg":


title: Logaritmi

text: Luonnollisen logaritmifunktion, jonka kantalukuna on Neperin luku "e", tunnus on "ln":


title: Logaritmi

text: Luonnollinen logaritmi on tärkeä funktio varsinkin differentiaali- ja integraalilaskennassa. Sen merkitys perustuu etenkin siihen, että sen derivaatta on varsin yksinkertainen funktio, 1/x.


title: Logaritmi

text: Useissa sovelluksissa esiintyvän 2-kantaisen eli binäärisen logaritmifunktion tunnus on "ld" (= logarithmus dualis):


title: Logaritmi

text: Merkinnän "log," jossa kantalukua ei siis ole merkitty näkyviin, merkitys ei ole vakiintunut. Toisaalla se tarkoittaa logaritmia, jonka kantaluku on mielivaltainen. Toisaalla se taas on luonnollisen tai 10-kantaisen logaritmin merkintä. Erityisesti laskimissa näppäin "log" tarkoittaa nimenomaan 10-kantaista logaritmia. Tietojenkäsittelytieteessä ja tietoliikenteessä "log" tarkoittaa usein 2-kantaista logaritmia.


title: Logaritmi

text: Logaritmit kehittivät samoihin aikoihin toisistaan riippumatta skotlantilainen John Napier ja sveitsiläinen Jobst Bürgi.


title: Logaritmi

text:
Seuraavissa kaavoissa formula_12 Logaritmeille on aina voimassa
riippumatta "a":n arvosta. Määritelmän perusteella on helppo osoittaa, ettäTarvittaessa myös kantaluku on helppo vaihtaa toiseksi ("a":sta "b":ksi), sillä


title: Logaritmi

text: Logaritmeja tarvitaan sellaisten yhtälöiden ratkaisemiseen, jossa eksponentti on tuntematon. Täten niiden avulla voidaan laskea, missä ajassa jokin eksponentiaalisesti kasvava tai vähenevä suure saa tietyn arvon. Sellaisia suureita ovat esimerkiksi korkoa korolle kasvava rahamäärä sekä myös radioaktiivisen aineen jäljellä oleva määrä tietyn ajan kuluttua.


title: Logaritmi

text: Eri yhteyksissä useita suureita mitataan logaritmisella asteikolla. Esimerkkejä ovat:


title: Logaritmi

text: Myös musikaalinen sävelasteikko on itse asiassa logaritminen asteikko, sillä sävelkorkeus nousee aina yhden oktaavin, kun äänen taajuus kaksinkertaistuu. Jokaista muutakin intervallia vastaa tietyn suuruinen taajuuksien suhde.


title: Logaritmi

text: Ennen kuin taskulaskimet 1970-luvulla yleistyivät, logaritmeilla oli noin 300 vuoden ajan ollut suuri merkitys laskutoimitusten apuvälineinä. Tämä käyttö perustui edellä esitettyyn kaavaan, jonka mukaan lukujen tulon logaritmi on sama kuin tekijöiden logaritmien summa:Jos siis on käytettävissä taulukko eri lukujen logaritmeista, voidaan täten kerto- ja jakolasku korvata yhteen- ja vähennyslaskulla, jotka ovat suurillakin luvuilla paljon helpompi suorittaa kynällä ja paperilla kuin edelliset. Kertolasku voidaan suorittaa katsomalla taulukosta tekijöiden logaritmit, lasketaan ne yhteen ja katsotaan sitten, minkä luvun logaritmi summa on. Jakolasku taas voidaan suorittaa katsomalla taulukosta jaettavan ja jakajan logaritmit, vähentämällä jälkimmäinen edellisestä ja katsomalla sitten, minkä luvun logaritmi erotus on.


title: Logaritmi

text: Logaritmitaulukkoja on julkaistu kirjoina, joissa ovat esimerkiksi lukujen 1000 – 9999 10-kantaiset eli Briggsin logaritmit. Muiden kuin tällä välillä olevien lukujen logaritmit saadaan lisäämällä tai vähentämällä näistä luku, joka osoittaa, kuinka monta kertaa annettu luku on kerrottava tai jaettava 10:llä, jotta tulos olisi tällä välillä. Esimerkiksi lg 20 = lg 2000 - 2, koska luvusta 20 saadaan luku 2000 kertomalla se luvulla 10 kaksi kertaa. Vastaavasti lg 5 = lg 5000 - 3.


title: Logaritmi

text: Myös laskutikku perustuu samoihin logaritmifunktion ominaisuuksiin.


title: Logaritmi

text: Logaritmeja apuna käyttäen voidaan laskea erilaisia sijoitukseen ja osallistujamäärään perustuvia rankingpistejärjestelmiä esimerkiksi turnauspokerissa.


title: Potenssi

text: Potenssi on matemaattinen lyhennysmerkintä, jolla esitetään saman luvun toistuva kertolasku. Esimerkiksi kolmen 2:n tulo formula_1 lyhennetään formula_2. Toistuvaa lukua kutsutaan "kantaluvuksi" ja toiston lukumäärää "eksponentiksi", jolloin merkinnässä formula_2 luku 2 on kantaluku ja luku 3 on eksponentti. Tällöin sanotaan, että luku 2 "korotetaan potenssiin" 3. Arkipäiväisemmin sanotaan myös "kaksi potenssiin kolme", "kaksi kolmanteen potenssiin" tai lyhyemmin "kaksi kolmanteen".


title: Potenssi

text: Yleisesti voidaan merkitä kantaluvun formula_4 korottamista potenssiin formula_5: formula_6. Merkintää voidaan lukea myös "a potenssiin n", "a n:nteen potenssiin" tai "a:n n:s potenssi".


title: Potenssi

text: Luvun formula_4 toista potenssia eli formula_8 kutsutaan usein luvun formula_4 "neliöksi" ja vastaava kolmatta potenssia formula_4 "kuutioksi." Siten merkintä formula_11 voidaan lausua "luvun neljä neliö" eli "neljän neliö" ja formula_12 "luvun neljä kuutio" eli "neljän kuutio".


title: Potenssi

text: Erityisesti laskimissa käytetään luvun kymmenen potensseille erityistä merkintäänsä. Esimerkiksi formula_13 merkitään 1E+2, joka tarkoittaa formula_14. Luku 1 on siis kerroin, kirjain E ilmoittaa, että on kyse kymmenen potensseista, ja +2 tarkoittaa kymmenen positiivista eksponenttia kaksi. Vastaavasti merkittäisiin esimerkiksi formula_15 muodossa 2,3E+6.


title: Potenssi

text: Potenssi ei ole vaihdannainen kuten yhteen- tai kertolasku. Esimerkiksi, ja , mutta , kun taas .